‘Ane’ filmak jaso du Euskal Gidoi Onenaren saria\nEgilea Erredakzioa|2020-09-25T21:27:12+02:0025 iraila, 2020|\nEuskal Gidoigileen Elkarteak Donostia Zinemaldian parte hartzen duten filmen artean banatzen du Euskal Gidoi Onenaren saria, eta aurtengoan ANE filmaren oinarrian dagoen testua saritu dute. David Perez Sañudok eta Marina Parések idatzi dute.\nDavid Perez Sañudo filmaren zuzendariak jaso du saria. (Argazkia: Donostia Zinemaldia)\nDonostia Zinemaldiaren 68. Edizioan aurkeztutako eta euskal ekoizpena duten filmen artean hautatu du Euskal Gidoigileen Elkarteak 2020 edizio honetako irabazlea, “eduki sozial, politiko eta intimoan lan bikaina albaindu izanagatik”. Hainbat film laburren sorreran parte hartu eta gero, zuzendari gasteiztarraren ‘opera prima’ da ANE film luzea, eta zinemagileen lehen edo bigarren film luze erakutsi gabeen lehiaketa hartzen duen New Directors atalean aurkeztu du.\nEuskadi, 2009. Lide segurtasun-zaintzailea da; abiadura handiko trenaren obretan egiten du lan, kaleetan protesta sozialak eragiten dituen proiektu batean, hain zuzen. Lan egin eta gaua festan igaro ondoren etxera itzultzen denean, bi lagunentzako gosaria prestatzen du, baina bere alaba nerabea, Ane, ez dago etxean. Hurrengo egunean, Ane oraindik ez da agertu. Lide lasai dago, ziurrenik, aurreko egunean izandako eztabaida gogorraren ondorioz desagertuko zelako. Aneren gauzen artean bilatzen hasita, ordea, konturatuko da ez duela bere alaba benetan ezagutzen.\nEgia esan, oso pozik gaude”, adierazi du Perez Sañudok, “gidoia, ordea, Marina Paresekin batera dago idatzita, eta hari ere dagokio aintzatespena jasotzea”. Lehen film luzea izan duenarekin zinema egiten jarraitzeko eskubidea irabazi nahi zutela aitortu du zuzendariak, “Sariak lanean jarraitzen lagunduko digu”.


Atzerriko jatorria duen ikasleriaren eskolatzean lan ildo bat abiarazteko eta gidatzeko eskatu diote ikastolek Eusko Jaurlaritzari - Elorrioko Txintxirri Ikastola\n» Atzerriko jatorria duen ikasleriaren eskolatzean lan ildo bat abiarazteko eta gidatzeko eskatu diote ikastolek Eusko Jaurlaritzari\nAzken egunetan, komunikabideen bidez, berri desberdinak ezagutu ditugu atzerriko jatorria duen ikasleriaren eskolaratzearen trataera dela eta. Batetik, EHIGEren balorazioa ezagutu dugu “2016-2010 eskola inklusiboaren eta kultura artekoaren eremuan ikasle etorkinei hezkuntza-arreta emateko II. Plana” dela-eta, eta, bestetik, ELA, LAB eta Steilas sindikatuek Arabako Hezkuntza bermeen Batzordea utzi dutela jakin dugu. Halaber, Gasteizko udaleko “Hezkuntza eta dibertsitate mahaia”-k egindako eskola segregazioari aurre egiteko azterketa eta proposamen desberdinak biltzen dituen dokumentua ere ezagutu dugu.\nEkimen eta plan hauek atzerriko jatorria duen ikasleriaren eskolaratzeari eta segregazioa ekiditeari erantzun bat ematea dute helburu, eta Ikastolen Elkartean bat egiten dugu gai honi erantzunak emateko azterketa eta planak egin beharrarekin. Hala ere, ekimen hauek guztiek badute beste gauza komun bat ere: zoritxarrez, proposamen zehatz batzuk egin direnean, hezkuntza komunitate osoaren parte-hartzearen bermerik gabe egin dira, gure herriaren egoera osoa biltzen ez duten eremuetatik egin dira, izaera lokala dutelako edo ikuspuntu zehatz batetik egin direlako, eta guztietan Eusko Jaurlaritzako Hezkuntza Saila parte hartzen ari den arren, ez da bakar batean ere lidergoa eramaten ari.\nIkastolen Elkarteak adierazia du gai honi irtenbide integral bat emateko Hezkuntza Lege Propio baten beharra dugula, atzerriko jatorria duen ikasleriaren eskolaratzea arautuko duena. Badakigu, hala ere, euskal gizartea arlo honetan berehalako erantzun bat eskatzen ari dela. Hori dela-eta, beharrezko ikusten dugu Hezkuntza Sailak deitu eta gidatuko duen lan ildo bat abiaraztea, hezkuntza komunitate osoaren parte-hartzearekin, egoeraren azterketa egin eta neurri zehatzak proposatu eta landuko dituena, garatzeko egutegi zehaztu batekin, eta neurrion eraginkortasuna neurtzeko tresnekin.Hau guztia atzerritar jatorria duen ikasleriaren eskolaratzeak aterabide estruktural baten beharra duela begi bistatik galdu gabe, hezkuntza lege berri batek batu beharko duena.


Euskal dantzak Riminiko hondartzan, Legazpiko Korosti dantza taldearen eskutik Euskal dantzak Riminiko hondartzan, Korostiren eskutik\nAbu 11, 2017\tNork\tGoierriko Hitza\t-\nEuskal dantzak Riminiko hondartzan, Legazpiko Korosti dantza taldearen eskutik\nKorosti dantza taldeko kideak Riminiko hondartzan. / Korosti\nItaliako Rimini hirian izan aste honetan Legazpiko Korosti dantza taldeko 35 kide, Moonlight Event izeneko jaialdian. Dagoeneko bueltan dira, eta egonaldiaren balorazioa egin dute. “Ongi pasa dugu, baina ekitaldiaren antolaketan nahiko txarra izan da”, nabarmendu dute taldekideek.\nBi egunetan dantza egin dute Legazpikoek, igande gauean eta asteartean. Lehenengo egunean euskal dantza tradizionalen erakustaldia egin zuten. Bigarren egunean, berriz, dantza berritzaileagoak erakutsi zituzten. Hondartzan egin dituzte emanaldiak, eta guztira nazioarteko 18 taldek parte hartu dute.\nDantza egiteaz gain, Italiako txokoak ezagutzeko ere baliatu dute bidaia. Rimini eta San Marino hiriak ezagutu dituzte, eta hondartzan ibiltzeko astia erei izan dute.\nErromeria ibiltariarekin eta argazkiekin agurtuko dute gaur Uztakale\nAlderantziz egindako bidea\nEuskal Zirkuak Ordiziako San Bartolome auzoan egin du geldialdia\nAizkorri-Aratz parke naturaleko pista proiektuen inguruan kezka agertu du Eguztik\nGoierriko herriek ia milioi erdi euro i ...\nNork Aimar Maiz - Uzt 19, 2018\nCristina Perez: «Hezkuntza sisteman moti ...\nNork Miriam Luki - Uzt 19, 2018\nFesten etorrera plazan ere nabarmen\nNork Lierni Elortza - Uzt 19, 2018\nErromeria ibiltariarekin eta argazkiekin ...\nNork M. Luki - Uzt 20, 2018\nNork Goierriko Hitza - Uzt 19, 2018\nAizkorri-Aratz parke naturaleko pista pro ...\nSaridunak: Arrikrutzerako sarrerak\nSaridunak: Erosketa bonoa\nLiburuen Parkeen azken eguna gaur izango ...\nMujika eta Otegi esku pilota txapelketak ...


Urdailean plastikoa duen espezie berri bat aurkitu dute itsas-hondoan - Cristina Enea Fundazioa\n2020/3/27 Ingurumen albisteak\nUrdailean plastikoa duen espezie berri bat aurkitu dute itsas-hondoan\nPlastikoa. Itsas mailaren oso azpitik aurkitutako izaki berri baten urdailean zegoen: Ozeano Bareko Marianen hobian ia 7.000 metroko sakoneran, Japonia eta Filipinen artean eta Ozeano Bareko Zaborraren Partxe Handiaren azpian. Plastiko bidezko kutsadurak ezohiko muturrak hartzen ditu. Errealitate tristea.\nZientzialariek itsas hondoko animalia berri hau 'Eurythenes plasticus' bezala bataiatu dute, gure ozeanoetako kutsadura plastikoaren krisiari arreta deitzeko.\nAnfipodo espezie berria PET motako plastikoarekin kutsatuta dago, batez ere ur botilak eta bestelako edariak, arropa eta etxeko gaiak egiteko erabiltzen dena. Txanpon baten tamainako sarraskijalea zientziarentzat berria bada ere eta urrutiko urak bizi baditu ere, bere kutsadura plastikoak erakusten du ez dagoela giza kutsadurak gure planetan duen eraginetik salbuetsita. Itsas sakoneretako anfibodoak jale sutsuak dira, ez dira batere mizkinak janariarekin, eta, beraz, mikroplastikoak irensteko joera handiagoa dute. Itsasoaren sakonetan eskuragarri dagoen elikagai eskasia dela eta, animalia horiek ia edozer jateko gaitasuna hartu dute.\n"Lehen han zegoenik ez genekien espezie berri bat aurkitu eta bertan plastikoa aurkitzea, kutsatzaile gisa zein zabalduta dagoen erakusten du soilik", komentatu zuen Johanna Westonek, doktoretza ikasle eta Zootaxa aldizkariak argitaratzen duen lanaren buruak. "6.900 metroko lagin batean mikrofibra bat aurkitu genuen, eta mikrofibra hori polietileno edo PET tereftalatoaren antzekoa zen %83 kopuruan".\nNormalean ur botiletan erabiltzen den polimero plastiko hori ez da naturaltasunez degradatzen ingurumenean. Deskonposatu ahala, gero eta txikiago bihurtzen da PET, eta, azkenean, mundu osoan gero eta itsas animalia proportzio handiagoan agertzen diren mikroplastikoetan deskonposatzen da. Behin mikroplastiko horiek itsasoaren sakoneretara iristen direnean, metatu egiten dira denborarekin, ez baitute beste nora joan.\nIngurumena defendatu duten emakumeak\nHondakinen kudeaketa alarma-egoeran\nIkastaroak eta taillerrak\t07/06/2020 - 11:30h.\nHidroLogikak Ingurumen Baliabideen Etxea\nBizipenen mapa [BERTAN BEHERA]\nIkastaroak eta taillerrak\t28/06/2020 - 10:00h.\nOrientazio jarduerak: Oinez!\nCristina Enea Fundazioa • Ingurumen Baliabideen Etxea • Koronabirusa • Uliako Interpretazio Zentroa\nUdan informazio-puntu gisa funtzionatuko dute Cristina Eneak eta Uliak\nBizikletaren Mundu Eguna da gaur\nCristina Enea Fundazioa • Koronabirusa\nCristina Eneako liburutegiak ekainaren 8an irekiko ditu ateak\n2020 ko udaberriko agenda


Izuaren epidemia Afrikan | Mundua | Berria\nEbolaren hedapena Afrikan\nIzuaren epidemia Afrikan\nOsasunaren Mundu Erakundeak gaur jakinaraziko du «nazioarteko larrialdi egoera » ezarriko duen ebola dela eta.\nHildakoak 900 baino gehiago dira\nLiberiako erizainak, Ebola birusaren biktima bat lurperatzen. AHMED JALLANZO / EFE\nEbola izurriteak gogor jo du Afrika mendebaldea. Nigeria, Ginea, Sierra Leona eta Liberia dira gaixotasunak harrapatutako herrialdeak, eta birusak 900 lagun baino gehiago hil ditu jada, eta 1.700 inguru infektatu. Sendabiderik ezean, segurtasun neurriak martxan jarri dituzte hedapena geldiarazteko, baina egoera ezin kontrolatu dabiltza. Atzo, OME Osasunaren Mundu Erakundeak Larrialdi Komitearen bilera bat antolatu zuen, «nazioarteko osasun larrialdiko egoera» ezarri edo ez zehazteko. Gaur goizean emanen dute erabakiaren berri. Sierra Leona eta Liberia larrialdi egoeran daude jada.\nMartxoan baieztatu ziren lehen ebola kasuak, Ginean. Ordutik, hildakoen kopuruak etengabe egin du gora, gaitzak inoiz eragindako epidemia larriena izateraino. Orain arte atzemandako bost Ebola birus moten artean arriskutsuena da oraingoa: Zaire-Ebola birusa, alegia. Horrek eragindako hilkortasun tasa %90era irits daiteke. Gainera, gaixotasuna herrialdeetako hiriguneetara heldu da, aurrekoetan ez bezala, eta horrek birusa atzematea eta bakartzea zailtzen ditu. Nazioartean oihartzun handia hartu du izurriteak, asteotan asko ugaritu baita kutsatutakoak. Margaret Chan OMEko zuzendariak iragan astean jakinarazi zuenez, «birusa azkarrago zabaltzen da, hura kontrolatzeko ahaleginak baino». «Egoera okerrera badoa, hondamenezko ondorioak izanen dira».\nLiberian jarduera guztiak geldiarazi dituzte: haurrak ez doaz eskolara, kirol ekintzak bertan behera utzi dituzte, eta mugak partzialki itxi. British Airways hegazkin konpainiak Liberiarako eta Sierra Leonarako hegaldiak eten zituen abuztuaren 5ean, «osasun egoera arriskutsuagatik». OMEk aurreko astean jakinarazi zuen ebolak kutsatutako herrialdeak «pertsonen zirkulazioa etetera behartuak» egon daitezkeela, kutsatzea gelditzeko.\nIzua eta larridura hedatu badira ere, Peter Piot zientzialariak ikuspuntu kritiko bat eman du egoeraz —Ebola birusa aurkitu zuten zientzialarien taldekoa da Piot—: «Ez litzaidake axolako ebola gaitza duen baten ondoan esertzea metroan; kontaktuak oso estua behar du izan kutsatzeko». Haren iritziz, izurritea zabaldu izanaren arrazoia deskolonizazioaz geroztik Afrikak izan duen egoera da: gerrak eta baliabide falta: «Herrialde horiek urteak eman dituzte gerra zibiletan. Orain, berreraikitzen saiatzen ari dira, baina jendeak ez du konfiantzarik agintariengan. Horri txirotasuna eta osasun zerbitzu eskasa gehitu behar dizkiote. Horra izurritea sortu izanaren azalpena».\nIzan ere, aintzat hartu behar da herrialdeetako egoera sozioekonomikoa. Baliabide eskasiak birusaren zabalkundea geldiaraztea eragozten du. Pasteur zentroko kide Ana Maria Burguierek Eferi emaniko elkarrizketa batean erran bezala, «gaixotasuna kontrolpean hartzeko zailtasun nagusia azpiegitura falta da». Horrez gain, nabarmendu du gaixotasunaren sendabidea aurkitzeko nazioartea egiten ari den ahalegina ez dela nahikoa: «Ez dago tratamendurik hemorragia sukarrentzat —ebolak eragiten duen gaixotasuna da—, eta posible da hori interes faltagatik izatea, kutsatutako herrialdeak txiroak direlako».\nMelvin Korkor bizirik ateratako medikuak salatu zuen gaixoei ematen zaizkien otorduetan ez zegoela beharrezko osagai nahikorik. Ur aski ere ez dago. Higienea gordetzea oso garrantzitsua da prebentzioan; eskuak garbitzea hil edo biziko kontua izan daiteke.\nBestalde, gobernuz kanpoko hainbat erakundek esan dute birusa hedatu den herrialdeetako tradizio batzuek ebolari kontra egitea zailtzen dutela. Ehorzketa usaiek, esaterako, birusa transmititzea errazten dute, senideek gertuko kontaktua baitute gorpuarekin. Liberiak ebolak hildakoen gorpuak erretzea agindu zuen. Era berean, OMEko zuzendari Chanek arriskuen artean aipatu du «hango jendeak osasun langileekin konfiantzarik ez» duela. Sierra Leonan eta Liberian soldaduak bidali dituzte berrogeialdian daudenen eremuak zaintzera.\n2.500 hildako, orotara\nBirusa lehenengo aldiz 1976an atzeman zuten, Sudanen. Urte berean, Ebola ibaiaren ondoko herrietan 500 pertsona hil zituen birusak. Izena hortik datorkio, tarte horretan lortu baitzuen zientzialari talde batek birusa bakartu eta izendatzea. Harez geroztik, ebolaren 30 bat agerraldi jazo dira Afrikan, eta 2.500 pertsona hil ditu.


'La alegría de la huerta' zarzuela: egiazko amodioaren garaipena - Arrasate - Goiena.eus\n'La alegría de la huerta' zarzuela: egiazko amodioaren garaipena\nAitziber Aranburuzabala Juldain 2015-11-08 09:00\n'La alegría de la huerta' zarzuelaren entsegu batean, Tere Gonzalez atrilaren aurrean.\nHamaseigarrena izango da Izaskun Murgia Elkarte Lirikoak taularatuko duena. Oraingoan, Federico Chueca (Madril, 1846- Madril, 1908) autorearen La alegría dela huerta aukeratu du Tere Gonzalezek, elkarteko zuzendariak. Aspaldi ikusi zuela dio; eta beste zarzuela batzuekin alderatuz horren ezaguna ez den arren, barregarria eta polita dela gaineratu du. Gonzalez, ez da obrak errepetitzearen zalea. "Baina oso kontuan hartzekoa da, ez dugula paper guztietarako gura beste bakarlari. Horregatik, bada, sarritan berdinak aukeratu behar izaten ditut bakoitzaren egoera pertsonalak ere aukeraketa hori baldintzatuta. Batzuk gurasoak dira edo bestelako zailtasunak dituzte protagonista paperak eskatzen duen lanari heltzeko. Azken bi urtetan baritonoa izan da protagonista nagusia baina atsedena eskatu didanez, tenorea protagonista den obra baten alde alde egin dut honako honetan".\nTaldearen egoerari eta ezaugarriei ondo datorkien zarzuela askorik geratzen ez direla dio zuzendariak, eta hogeigarrenera heltzeko obrarik aurkituko duen kezka ere azaldu du, hala ere, hastapenetako ilusio berarekin jarduten duela dio. "Beti esan dut ez dudala zarzuela nigatik egiten, ikasleei eskaini ahal diegun onena delako baizik. Aukera perfektua da eskolan ikasitakoa praktikan jartzeko. Zarzuela gustatzen zait, bai; baina beste hainbat gauza ere bai. Urte bukaerarako bestelako ikuskizun bat prestatzen ari gara".\nMaitasun istorioa, nola ez\nZarzuela guztiek dute antzerako kontakizuna: bestelako gaiak jorratzen badituzte ere, amodio kontuak dituzte oinarri. XX. mende hasierako Murtziako Algezares herrian dago kokatuta; Fuensanta Amabirjinaren erromeriaren bezperatan. Carola (Cristina Cubillo) neska gazte eta ederra da; eta haurtzaroko lagunak dituen Alegriasek (Enrike Altuna) eta Juan Francisco aberatsak (Joserra Mendizabal) gorteiatzen dute. Alegriasi, bere gaindiezineko lotsak ez dio uzten Carolari bere maitasuna adierazten; haren zoritxarrerako, Carolak Juan Franciscoren ezkontza eskaintzari baietza eman dio.\nObra originalari moldaketak\nBi orduko iraupena du- atsedenaldia barne- eta hiru zatitan banatutako ekinaldi bakarra du. "Ez da obra originala, abesbatzari protagonismo handiagoa ematea aldera, lau abesti gaineratu dizkiot, horien artean, Alma de Dios zarzuelako Cancion húngara; La leyenda del beso-ko La zambra eta Canción de Murcia, kantu herrikoia. Musika ezaugarriei dagokionez, jotek pisu handia dute eta aipatzekoak dira askotariko estiloetako dantzak ere; Debako Kulunka dantza taldea izango dugu aurten gurekin".\nAstelehena ezkero eskura daitezke 18 eurotan, Arrasate.eus, Arrasateko Udalaren webgunean eta Amaia antzokiko leihatilan.\nGoiena Klubekoek zozketan parte hartzeko aukera dute 688 69 00 07 zenbakira whatsapp-a bidalita: KLUBA Zarzuela [bazkidearen zenbakia] testuarekin. datozen asteetan, Arrasate Irratian ere zozkatuko dituzte sarrerak.


Honako hau Ishayen antzinako teknika bat da, harremanetara bakea ekartzeko balio duena.\nEgunean behin bakarrik erabili beharko zenuke, eta ez bost minutu baino gehiago. Erabili teknika inozentziaz, ezer espero gabe eta epaitu gabe. Ondorio sakonak izan ditzake.\n1. Lehenik eta behin, eseri eroso eta itxi begiak. Utzi zure buruari espazio maitakor batean egoten. Gogoratu maitatua izan zinela sentitu zenuen une bat. Zure burua espazio maitakor batean jartzeko gai ez bazara, jarri egoera neutral batean: teknikak eraginkortasun berbera izango du.\n2. Irudikatu zure bihotzetik hedatzen den eta inguratzen zaituen arrosa koloreko argi maitekor bat.\n3. Orain, ekarri gogora zure buruaren irudi maitekor bat. Zure bizitzako edozein unekoa izan daiteke. Ezin baduzu irudi maitekor hori aurkitu, ekarri irudi neutral bat. Ezin baduzu inolako irudirik ikusi, nahikoa izango da asmoa edukitze hutsarekin.\n4. Ipini zure buruaren irudi hori inguratzen zaituen argi arrosazko burbuilaren parean, eta imajinatu irudia argi arrosaz estaltzen duzula. Behin irudia estalita, utziozu joaten.\n5. Gero, ekarri gertuko senide bakoitzaren irudi maitekor bana –amarena, aitarena, anai-arrebena, seme-alabena… –, baita hilda badaude ere. Estali pertsona bakoitza argi arrosazko esfera batez eta, gero, utziezu joaten eta jarraitu hurrengo pertsonarekin.\n6. Ekarri karga emozionala edo deserosotasuna eragiten dizkizun edozein pertsonaren irudia. Estali argi arrosa maitekorrarekin eta utzi joaten. Pertsonaren batekin zailtasunak badituzu irudi maitakor bat gogora ekartzeko orduan, imajina ezazu zure aurrean; hori egiteko gai ez bazara, irudikatu zugandik oso urrun dagoela eta beste norabaitera begiratzen duela.\n7. Utziozu edonori agertzen, estali argi arrosaz eta utzi joaten.\n8. Beste inor agertzen ez bada, ariketa amaitu da. Ireki begiak.\nEzin baduzu argi arrosa maitekor bat irudikatu, ez kezkatu: nahikoa da hori egiteko asmoa izatearekin.\nAriketa egiten ari zarenean, estali argi arrosaz agertzen den edozein pertsona: ez baztertu inor. Behin eginda, egintzat eman itzazu gaurkoz, eta pentsatu ez dituzula zertan berriro egin beharko.\nNorbaitekin amaitzen duzunean eta harekin ariketa berriro egiteko beharrik ez duzunean, ohartuko zara.\nTeknika hau praktikatzen ari zarenean inor agertzen ez bada, egin ezazu zuretzat. 5 segundo baino ez dituzu beharko.\nSinpleegia dirudi ezer aldatzeko, ezta? Baina… eta ezer aldatuko balu? Zure harremanetara bakea ekarriko balu? Hartuko al zenituzke minutu batzuk egunero egiteko?\nProbatu ea zer gertatzen den. Egizu egunero eta egon magia ikusteko prest.\nTeknika hau The Bright Path taldeko Ishayok partekatzen dugu. The Bright Pathen meditazio teknikei buruzko informazio gehiago nahi izanez gero, bisitatu www.thebrightpath.com.\nDeskargatu eta partekatu...\nChoose a language English Español 中文 (台灣) Português Deutsch Français Bahasa Malaysia Tiếng Việt Italiano Nederlands Ελληνικά Norsk Bokmål Svenska Suomi Català Euskara


Esaera Zaharren Sopelako Txapelketa, apirilaren 28an | Uribe kostako AEK\n2018 March 19, Monday Albisteak No comments\nEsaera Zaharren Sopelako Txapelketa, apirilaren 28an\nSopelako AEK aspaldi hasi zen Esaera Zaharren Txapelketa antolatzen; hala, aurten 25 urte beteko ditu lehiaketak. Aurten, apirilaren 28an daukagu hitzordua. Zubia izanik, egun aproposa izan daiteke ikasle, lankide, lagunekin… joateko eta egun edo asteburu pasa ederra egiteko eta Uribe Kostako paraje zoragarriak ezagutzeko. Animatu eta informazioa zabaltzen lagundu!\nBertsoak, goizean, Algortako Bertso Eskolarenak izango dira; arratsaldean, Oihane Enbeita eta Amets Arzallusenak.\nXedea da puntuak pilatzea, bertsoak eta esaerak lotu ahala. Atsotitzak zerrenda batean daude (100), aurretiaz ikasteko hemen (albistearen bukaeran erantsita): Esaera Zaharren Sopelako lehiaketa (25 edizioa) . Izan ere, txapelketan ezin da zerrenda eskuragarri izan. Atsotitz horietako bat, haatik, ez da benetakoa; saria zozketatuko da “faltsua” antzematen duten lagunen artean.\nIzen-emateak 10 euro balio du taldeko, eta bazkariak 17 euro pertsonako. Izena emateko edo informazio gehiago jasotzeko, deitu telefonoz ( 618 57 44 45 / 695 77 40 15), edo bidali mezua posta elektronikoz (esaera.zaharrak@aek.eus) apirilaren 23a baino lehen.\nSariak, bertsoak, musika, bazkaria, giro ona… apirilaren 28an, Sopelan!


Amiantoa eta Lonbardiako AHT egiten ari diren langileekiko mespretxua | Zuloan\nHasiera » Sailkatu gabea » Amiantoa eta Lonbardiako AHT egiten ari diren langileekiko mespretxua\nAmiantoa eta Lonbardiako AHT egiten ari diren langileekiko mespretxua\nHarrobi batean amiantoa pilatzen ari zirela erakutsi zuen AHTren kontrako mugimenduak (arg: No Tav Terzo Valico)\nMilan-Genovaren “hirugarren erraila” eraikitzen ari den konpainiaren arduradunak izoztuta utzi ditu hango herritarrak: “Amiantoa dagoela? Gaixotasuna 30 urte barru arte azaltzen ez den bitartean…”.\nPiamonteko Val di Susan urteak daramatzate borrokan abiadura handiko tren proiektuen kontra; Europa mailan nekez aurkituko da halako oposizio handirik, herri asanbladetatik ernatua. Tunel erraldoiekin zeharkatu nahi dituzte Alpeak Turin eta Lyon arteko linea osatzeko, eta herritarren beldur nagusienetako bat da mendi horietako arrokek ezkutatzen duten amiantoa azaleratuko dutela tunelagailuek eta harrobietako dinamitak. Hala, jadanik mineral hilgarriarekin asko sufritu duen eskualdeko akuiferoak are gehiago kutsatu lirateke.\nHortik ez oso urrun, Lonbardiarekin mugan, beste trenbide bat eraikitzen ari dira, Milan eta Genova abiadura handian batu nahi dituena “hirugarren errail” baten bidez: 53 kilometro, horietatik 37 lurpetik. Obrak 2013an hasi ziren eta COCIV enpresa-partzuergoa ari da eraikitzen.\nHerritarren artean amianto isuriak kezka handia sortu du hasieratik obra horretan ere bai. Hala, partzuergoko lehendakariorde Ettore Paganiri poliziak telefonoz atzemandako elkarrizketa batek –aspaldi ari zen bere atzetik obrarekin lotutako ustelkeria kasuaengatik– harri eta zur utzi du iritzi publikoa. La Stampak argitaratu du urtarril honetan: partzuergoko teknikari batek arduradunari ohartarazten dio amiantoa dagoela eta langileren bat gaixotzen bada “desastre” bat izango dela, telefonoaren bestaldean honela erantzuten dio Paganik: “Amiantoa dagoela hirugarren errailan? Gaixotasuna 30 urte barru arte azaltzen ez den bitartean”.\nProiektuari aurre egiteko No TAV Terzo Valico mugimenduaren ustez izugarriak dira baieztapen horiek: AHT eraikitzen ari diren langileekiko “mespretxua” adierazten dute eta eraikuntza-enpresentzako beharginak “kanoi-bazka” baino ez direla erakusten dute.\nMugimenduak bere blogean azaldu du mobilizazio eta frogengatik ez balitz –harrobi batean amiantoa pilatzen ari direla erakusten duten argazkiak zabaldu zituen– orain ez litzatekeela amiantoaz hitz egingo obra horiei lotuta, eta gogorarazi du enpresek 2012an ukatu egin zutela mineral hori bazenik ere: “Paganik modu horretan jardun du egin zezakeelako, ardura duten erakunde eta direktiboak ez direlako horrekin kezkatuta egon”.\nMugimenduak egunotan asanblada ugari egin ditu Novi Ligure, Tortona eta Alessandria herri inguruetan Itxi ezazue Hirugarren Erraila amiantoaz hil ez gaitezen lelopean.


«Ulertzen eta partekatzen ez dugun ebazpen eztabaidatsua da» - Hernani - Kronika.eus\n«Ulertzen eta partekatzen ez dugun ebazpen eztabaidatsua da»\nKlubaren esanetan, FERk «obejktibitate falta» erakutsi du. Erabakiak 23 urtez azpiko taldeari ere eragin diola salatu du.\nEspainiako Errugbi Federazioak (FER) ostegun gauean eman zuen erabakiaren berri: 5 jardunaldiren faltan, Valladolideko VRAC taldea txapeldun izendatu eta Hernani-Atletico SS taldea mailaz jaitsiarazi du, «play-off batzuk ezabatuz eta besteak mantenduz. Ulertzen eta partekatzen ez dugun ebazpen eztabaidatsua da», azaldu du Hernaniko Errugbi Elkarteak, agindutako prentsa oharrean.\nGainontzeko Federazio eta Ligetan txapelketak bertan behera utzi dituztela gehitu du, «igoerarik eta jaitsierarik gabe». Gainera, «Hernani CRE mailaz jaistearen ondorioz, gure elkartekide den Atletico SS 23 urtez azpiko taldea ere txapelketatik at utzi» izana salatu du. «Play-out eta play-offak ezabatu ditu agendatik, antzeko egoera bizi duten taldeak kaltetuz eta bulegoetan hartutako erabaki zorrotz honekin zigortuz. Erabaki hau ez da kategoria eta Federazioak antolaturiko txapelketa guztietan irizpide berdinekin aplikatu, FERek izan duen objektibitate falta agerian utziz».\nHau guztia «izugarrizko errespetu falta» iruditu zaio klubari; «apalduta, lotsatuta eta ezer egin ezinik sentitzen gara». Dena den, «momentuz erabakia onartuko» duela argitu du, eta «maitasun eta eskertza» helarazi nahi izan dizkie babesle, afizio, jokalari eta langile guztiei. «Animo eta kemenarekin lanean jarrraituko dugu».\nHernaniren poz malkoak, negar malko bihurtu dira, zortzi urte ondoren maila galduta\nKronika - Erredakzioa mai 02 Hernani\nEspainiako Federazioaren Ordezkaritzak erabaki zuen, ostegun gauean, denboraldia bertan behera uztea eta postuak mantentzea. Beraz, Hernani azken p...


Pello Lizarralderi elkarrizketa — Eibar.ORG | Eibarko peoria\nHemen zaude: Hasiera / Blogak / Volgako Batelariak / Pello Lizarralderi elkarrizketa\nPello Lizarralderi elkarrizketa\nVolgako Batelariak 2005/04/06 00:01\nEz naiz eroso egoten elkarrizketetan. Beldurra izaten diet bai kazetariei eta baita nire buruari ere. Batetik, ñabardura asko egitea gustatzen zaidalako eta, bestetik, egiten dizkidaten galdera askoren erantzunak aurrez pentsatu gabe ditudalako. Eta, jakina, inprobisazioak zulo beltz batera eraman zaitzake maiz. Banitatea hor dago beti, baina ez seko erotu arte.\nHala ere, hemen nago.\nVolgako batelariak.- Zer da Pello Lizarraldek irakurtzen duena? Berria-n noizean behin argitaratzen dituzun "Idazle X Irakurle" saileko iruzkinak leituta, nahikoa irakurle omniboroa zarela ematen du, baina zeintzuk liburu (edo zeintzuk egile) dira zuretzat benetan inportante, eta zergatik?\nPello Lizarralde Erantzun oso luze bat eman nahi nizuke, baina laburra eginen dut. Zaila izanagatik, nik uste bizi nintekeela idatzi gabe, baina are zailagoa litzaidake irakurri gabe bizitzea, ziur bainago mundua askoz ere beldurgarriagoa litzatekeela libururik gabe.\nEgunkari eta aldizkari gehiegi irakurtzen dut. Egunero irakurtzen ditut liburuak (dozenerdiren bat izaten ditut hasita), baina ez dut betekadarik hartzen normalean. Oso poesia liburu gutxi, saiakera gehixeago eta nobela eta ipuin asko aukeratzen ditut. Hasitakoa gogokoa ez dudanean utzi egiten dut (hori ere ikasi egiten da).\nAstero joaten naiz liburu dendetara liburu berriak ikustera. Berrogei urte bete eta gero fikzioa ez dela irakurri behar esaten dutenak ergel hutsak iruditzen zaizkit (eta batzuk, gainera, zinikoak).\nEz dut zehaztuko zer irakurri dudan orain arte eta nola iritsi naizen gaurkora. Asko irakurri dut eta memoria ona dut. Izen asko eman nezake. Labur ariko naizela agindu dizut, ordea.\nXX. mendeko literatura interesatzen zait gehien bat. Aspaldiko klasikoenak ere irakurri ditut, baina, seguru aski, ez behar bezala. Europa Zentraleko, Italiako, Frantziako eta Estatu Batuetako idazle asko oso gogoko ditut. Hego Amerikatik iristen dena normalean ez zait interesatzen (berriez ari naiz). Literatura errealista irakurtzeko joera izan dut beti (errealista zer den argitzea da kontua).\nIdazle batzuen izenak kateatuta etortzen zaizkit. Lehenengo katea: Gogol, Txekhov, Martin Walser, Kafka, Hans Lebert, Thomas Bernhard, Peter Handke. Bigarrena: Sherwood Anderson, Faulkner, Nathanael West, Scott Fitzgerald, Hemingway, Jim Thompson, Patricia Highsmith, Raymond Carver, Bobbie Ann Mason, Cormac McCarthy. Katea bati lotu gabeak: Proust, Rilke, Char, Ponge, Camus, Joan Ferrater, Cortázar, Pavese, Natalia Ginzburg, Sciascia, Vittorini, Celati, Ignacio Aldecoa, Juan Benet, Luis Mateo Díez, Emmanuel Bove, Modiano, Ernaux, Krystof...\nBizirik daudenen artean, puskaz gainera, gehien gustatzen eta interesatzen zaidan idazlea Cormac McCarthy da.\nDena den, batzuetan zaila zait soilik literaturaz mintzatzea, arrakaletatik filmeak eta kantak ateratzen baitzaizkit.\nVB.- -"Larrepetit" argitara eman zenuen garaiko elkarrizketetan gauza nahikoa gogorrak esan zenituen egungo euskal literatur panoramaz. Zeintzuk dira, Vila-Matasen hizkera erabiltzearren, egungo euskal literaturaren gaitzak, zure ustez?\nPL.- Uste dut ez nintzela batere gogorra izan. Irakurle naizen aldetik eman nuen iritzia. Irakurzalea naiz eta gogoko liburu gutxi topatzen dut liburu berrien mahaian.\nEz dakit zein diren gure literaturaren gaitzak, ez diot nire buruari horrelako galderarik egiten eta ez naiz trebea analisiak egiten. Idazle beterano batzuek eusten diote eta gozatzeko aukera ematen didate, baina gazte gehienen lanak eskasak iruditzen zaizkit; ahaleginak egiten ditut, baina zaila zait liburu horiekin konplizitatea sentitzea. Idazle horien liburuak hartuta irudipena dut idazle gazte asko ez direla oso irakurzale, eta oso zaila zaiela beren eskarmentua klitxerik gabe eta era konbentzigarrian ematea.\nVB.- Hitz egin dezagun zerbait kreazio-prozesuaz. Nola sortzen du Pello Lizarraldek, esaterako, "Un ange passe" bezalako ipuin bat? Nola heltzen zara horretara?\nPL.- Nire liburu guztien atzean irudi obsesiboak daude. Pare bat liburu bakoitzeko, ez gehiago. Benetan asaldatzen nauen irudi batek hartzen nauenean, pazientzia handia izaten dut eta urtetan edukitzen dut. "Larrepetit"-eko irudietako bat, konparazio batera, haurtzarotik gorde dut.\n"Un ange passe" ere halaxe abiatu zen. Bi neska gazte ikusten nituen mendate batean elurretan eta ondoan autoa, ez aurrera eta ez atzera, eta auto barrenean lore koroa bat. Hamabost bat urte eduki nuen gordeta irudi hori. Horri esker hazten da gainerakoa, baina zaila zait esplikatzen.\nFrogatua dut irudi horiek liburu batean sartu eta gero ez zaizkidala berriz gogora etortzen eta bakean uzten nautela.\nNire liburuetan begitantzen zait ideia gutxi dagoela. Dena dela, "Larrepetit"-en abiapuntuan, aurrekoetan ez bezala, irudien atzetik galdera eta gatazka batzuk ere etorri ziren, eta gogoan izan nituen.\nVB.- Literatura zertarako?\nPL.- Ez dakit. Ez dut inoiz pentsatu, ezta pentsatuko ere.\nVB.- Euskal irakurlegoa bere idazlegoa baino jantziagoa da, exigentea al da? Edo guztiz kontrakoa? Zer isla du honek idazlearengan eta bere ekoizpenean?\nPL.- Ez dakit. Idazleak norabide bakarrean jarri behar du begiratua: bere baitara egina. Bere-berea dena bilatu behar du, idazten duen guztia autobiografikoa izatea lortu arte. Hori eginez gero lan txukuna egiteko moduan dago. Eta idazlea segur badago nahi duena egin dezakeen hoberena dela, balizko irakurleak konbentzitzeko aukera handia du. Irakurleak beti eskertzen dio ahalegin hori idazleari. Niretzat ez dago lan zailagorik literaturgintzan.\nEtsairik handienak presa eta kanpotik datozen antsietatea izaten dira.\nVB.- "Musikan erritmoa bizkortzea denbora galtzea da, edo musika galtzea da", David Oistrakh biolin birtuosoak esana da. Zer garrantzia du zuretzat erritmo narratiboa azkeneko emaitzan, literaturan oro har?\nPL.- Aurreko erantzunari lotutako kontu bat dela esango nuke. Erritmoaren inguruan ezer gutxi taxu daiteke aurrez. Egin nahi duzun lanak erakutsiko dizu.\nDena den, litekeena da afera honetan eragin handia izatea literaturaren inguruan oraindik oso bizirik dauden mitoek: literaturak “istorioak” kontatu behar ditu, istorioek “gertaerak” jaso behar dituzte, “gai interesgarriak” jorratu behar dira, “ideia” on bat komeni da abiatzeko, eta horrelakoak...\nBada oraindik filme bat ikusi eta “geldoa” dela esanez ateratzen denik.\nVB.- Euskal literaturan zer eragin nagusi ikusten duzu, kanpo zein barneko?\nPL.- Gurea ez da berezia. Herri txikia izateak kalte egiten digu, ordea. Berehala ezagutzen dugu elkar eta endogamiaren arrisku handiagoa dugu. Idazle batzuk famatu ditugu eta beste batzuk batere ez. Obra eta joera batzuek ez dute merezi zuten segidarik izan. Konparazio batera, segur nago Saizarbitoriak jarraitzaile gehiago izango balu gure literaturgintzak azkarrago egingo lukeela aurrera.\nBestalde, ezagun da kanpoko idazle eta mugimendu batzuek ez direla ezagutu ere egiten. Nire iritzirako, Hego Amerikako literaturari begira luzaro egoteak kalte handia egin du, eta niretzat esentzialak diren beste askoren aztarnarik ere ez dago gure artean.\nArrakasta izan duten gazte batzuen artean seinale da ereduak literatura ligth jakin batetik jaso dituztela.\nVB.- Zure zenbait liburutan pertsonaiak errorik gabe agertzen dira("Larrepetit", "Hatza mapa gainean", eta "E' pericoloso sporgersi"), galdurik. Esaten dute gaur egungo Japoniako literaturaren gai nagusia taldearen aurrean norbanakoaren eraikitzea dela. Mendebaldean errealismoak jorratu zuen gai hori, batez ere. Ildo horretatik zure pertsonaiek gure gaurko gizakiaren arazoak nola islatzen dituzte.\nPL.- Idatzi nahi duzun liburua goitik behera "pentsatuta" dagoela uste izan arren, ustegabe asko eta asko ekartzen dizu idatzitakoan. Harritu egiten naiz irakurleen iritzi eta irudipen batzuk entzundakoan. Jakina, gehienetan, harritzeaz gain, ikaragarri pozten naiz. Hala ere, aurrikuspen batzuk betetzea komeni da, zuretzat oinarrizko ziren batzuk.\nNire narrazioetan aurreko diseinua ez da batere konplexua eta asmoak ere ez. Nik, hasi aurretik, sentitu behar dut leku eta bidaide egokiak hautatu ditudala eta neuk ere aurrez entzun ez ditudan oihartzun ugari sortuko den lurralde batean nabilela. Asmatu dudala uste izateak hats ematen dit. Eta gehienetan zerbait etortzen zaizu.\nUrte franko joan zitzaidan ohartu arte nire pertsonaia gehienak ihesean zebiltzala. Eta horrek asaldatu egin ninduen, orduan konturatu bainintzen idaztea ikasbidea izan zitekeela. Geroztik nik uste zuzenago iritsi naizela goitik behera astintzen nauten galderetara.\nErrorik gabe bizitzeko afera horretaz galdetzen didazu. Litekeena da hori konstante bat izatea nire lehenengo liburutik, baina ez da erabat kontzientea izan. Nik esanen nuke kezka hori eduki dudala beti funtsean; inoiz ez naiz, ordea, inolako tesitara iritsi, ezta teoria sinple batera ere, ez baitzait interesatzen, gorroto ditudan obretara inguratzen nauela iruditzen zait eta senez errefusatzen dut. Ni konforme naiz kezkaren eta galderaren mugara ailegatutakoan. Hori da nik nahi dudan abiapuntua, eta ez dut helmugarik behar. Ez dut inoiz ondoriorik ateratzen. Bidea egitearekin aski eta sobera izaten dut.\n"Larrepetit"-en abiapuntuan bazen, hala ere, zuk aipatzen duzun hori, neurri batean behintzat. Niretzat ez zen erroa, jaioterria baizik. Galdera batzuk izan nituen buruan jira eta buelta: noraino joan zaitezke arrotz sentitu gabe? Noraino iristen dira zurea omen den herri horren mugak? Zergatik erabakitzen duzu jaioterrian gelditzea edo jaioterritik alde egitea? Nork erabakitzen du? Nor bereganatzen du jaioterri horrek? Nor jaurtitzen du?.\nVB.- Mundu iluntzak, griskaratzat jo izan duzu zure mundu literarioa (aurreko batean Jon Kortazar El Pais-en harriturik agertzen zen "gizon umoretsua eta normala" zinelako). Hala da? Zergatik?\nPL.- Ez dakit. Ohartzen naiz nik idatzitakoak ez duela inor arin-arina dantzatzera bultzatuko, baina, nire iritzirako, nire narrazioetan ez dago zama espresionistarik, gauzak belzteko asmorik, efektismora lerratzeko arrisku handi samarra ikusten baitiot joera horri.\nZuk aipatzen duzun mundu hits hori ez dago aurrez taxutua (ez erabat, behintzat); etortzekotan gero etortzen da, nire ustez. Kontua da non jartzen dituzun pertsonaiak, noraino iristen diren, eta nik gogoko dut pertsonaiak muga lausotu batera eramatea, zalantza nagusi den toki batera. Muga hori jotakoan, zerbait salbatuko bada, pertsonaiak jabetzen dira zirt edo zart egin behar dutela, baina erabakitzeko orduan ez zaie sekula nahikoa argi iristen, ikusten duten horretan errealitatea eta beste zerbait nahasten direlako beti. “Beste hori” norberak daraman desosegua izaten da askotan, eta, nik esango nuke horrek iluntzen duela narrazioa. Zalantzak gutxitan dakar irribarrea, nahiz eta istorioa eguzkiz bete. Gainera, nire narrazio guztiak eten puntuen artean egoten dira; hasi aurretik beti izaten da zerbait, eta bukatu eta gero ere bai. Horrek areagotzen du, beharbada, aurreko zama hori, nirean ez baituzu ez proposamenik ez irtenbiderik aurkituko.\nVB.- "Larrepetit" argitaratzean egin zizuten elkarrizketan esaten zenuen euskal literatura oraindik txapela jantzita dabilela. Zehaztuko zenuke gehixeago: identitatearen eraikitzea da, akaso txapela; edo folk gehiegi duen begirada eta hala baldin bada non aurkitzen duzu txapela?\nPL.- Herri txiki gehienetan bezala hizkuntzaren inguruko guztiak biziki kezkatzen gaitu. Euskaldun aktibo gehienok kezkatuta ibiltzen gara afera horrekin, eta aski ongi informatuta egoten gara normalean. Hala ere, kezka gehiegizkoa iruditzen zait askotan.\nKonplexu asko dago kultura arloan. Konfidantza ezak gauza batzuk azpimarratzera eramaten du jendea. Neurri batean ulergarria zait, baina hortik etorri dira nik aipatzen nituen txapela haiek. Bi txapela mota ikusten ditut.\nLehenengo txapela aspaldikoa da, beltza. Txapela hori eramaten dutenek aditz arraroak erabiltzen dituzte, eraiki esaterako, eta esaldi harrigarriak, “euskarak behar du...” edo “euskarari eman behar diogu...”. Euskararekin noiznahi elkartzen dira, lagun mina baitute (susmoa dut gehienentzat emakume itxura duela) Literatura aitzakia hutsa izaten da horientzat, oso irakurzale gutxi topatuko duzu multzo horretan. Denak behar du euskal, oso euskal, eta ziur nago erdaraz idatzitako liburu batzuk euskaraz idatzitako beste batzuk baino euskaldunagoak iruditzen zaizkiela. Helburua ez baita liburua, baizik liburua txapelaz estaltzea.\nTxapeldun horienak entzunda izua eta asperra sentitzen ditut aldi berean.\nBigarren txapela ñabarra da eta ez hain handia. Homologazioaren obsesioa estaltzeko balio du. Txapeldun horiek hizkuntza indartsuenak iritsi diren eremuetara iristea izaten dute helburu, eta horrek beti haien atzetik ibiltzera behartzen ditu. Ez dira esentzialistak, baina liburuak non idatzi diren eta nondik datozen zabaldu nahi dute aldi oro eta edozein gauza egiteko gai garela erakutsi.\nLehenengo txapeldunak iruditzen zaizkit arriskutsuenak, baina bigarrenek ere lasterketa aski tristeak antolatzen dituzte.\nHasieran esan dudan bezala badago kezkatzeko arrazoirik, baina niri kontu hau funtsean franko erraza iruditzen zait. Izan ere, askotan atzendu egiten zaigu daukaguna. Liburuak irakurtzen ditugu euskaraz, eta gozatzeko aukera ematen digute. Liburuak idazten ditugu; genero guztiak jorratzen ditugu, eredu interesgarriak sortu dira eta ikaragarri ikasi dugu oso denbora gutxian. Hemen bizi den idazleak, erne baldin badago, gure artean bizi bada, nola edo hala euskaldunoi hurbila zaigun zerbait idatziko du. Edo ez. Eta zer? Euskaraz dago eta, beraz, mundu honetakoa da. Fini.\nIdazleak bere lana sortzeko eta hedatzeko baldintza egokiak eta duinak (bilatu) behar ditu. Gainerakoak ez dira afera literario hutsak.\n*Argazkia Zaldi Erok eginikoa da, eta armiarma.com web orrian arki daiteke.*


Hauek dira "Bidasoako Begiradak" lehiaketako irabazleak! | Parque Comercial Txingudi\nJarraian ikusi ditzakezue Bidasoako Begiradak lehiaketako argazki irabazleak. Parte hartu duten argazkiekin, Txingudik 2019 egutegia egingo du ere.\nZorionak irabazleei eta mila esker parte hartu duzuten guztioi!\nLehen saria: Karina Aguirre Altuna (500€ erosketa baleetan)\nBigarren saria: Ainara Vertiz Cantero (350€ erosketa baleetan)\nHirugarren saria: Iñigo Alzugaray Salcedo (200€ erosketa baleetan)


Caixabank Bandera 2019: Zierbena irabazle gizonezkoetan eta Orio emakumezkoetan\nZierbena eta Orio nagusi, Caixabank Bandera iskanbilatsuan\nEstropada ordubeteko atzerapenarekin hasi da, publizitatea daramaten puzgarri batzuek lehen kalean sartuta zeudelako.\nOriok irabazi du Coruñako Banderaren lehen jardunaldia eta ligako lidertza sendotu du\nOriok abantaila lortu du Coruñan eta ligako lider berria da\nSanturtzi eta Arraun Lagunak nagusi, Lekeition\nZierbena eta Orio, garaile\nZierbenak, gizonezkoetan, eta Oriok, emakumezkoetan, irabazi dute Castro Urdialesen jokatutako Caixabank Bandera iskanbilatsua. Emakumezkoen estropadaren atarian arazo ugari sortu dira publizitatea daramaten puzgarri batzuekin, lehen kalean etengabe sartzen zirelako, eta lehia ordubeteko atzerapenarekin hasi da, antolatzaileek erabakiak hartzeko izan duten moteltasunaren ondorioz.\nAzkenean, bi estropadak, Euskotren Ligakoa eta Eusko Label Ligakoa, erlojuaren aurka jokatzeko erabakia hartu dute. Tentsio handiko momentuak izan dira epaileen, klubetako ordezkarien eta teknikarien artean.\nEuskotren Ligako estropadan, Oriok beste garaipen bat lortu du, bosgarrena orain arte jokatutako sei jrdunaldietan, erlojuaren kontra denborarik onena egin ostean: 11 minutu eta 35 segundo. Bigarren Arraun Lagunak izan da, 18 segundora, hirugarren Donostiarra, 23ra, eta lauharren Hondarribia, 42ra. ¿\nLigako sailkapenean, Orio sendo da lidergoan.\nGizonezkoen estropadan, berriz, Zierbena gailendu da, denbora bikaina eginda: 21 minutu eta lau segundo. Urdaibai bigarren geratu da, erlojupeko ona eginda, Zierbenak baino zazpi segundo gehiago erabilita. Hirugarren postua Oriorentzat izan da, 11 segundora. Hondarribia laugarren izan da, Donostiarra bosgarren eta Santurtzi seigarren.\n¿¿ Caixabank Bandera\n¿¿ Hauek dira emakumezkoen estropadaren denborak!https://t.co/rtpjRKKa3P #eitbkirolak #arrauna pic.twitter.com/8pTKYr4rAF\n— EiTB Kirolak (@eitbkirolak)\n¿¿ Zierbenak irabazi du Bandera!https://t.co/rtpjRKKa3P #eitbkirolak #arrauna pic.twitter.com/DVRHWQVxjr\n— EiTB Kirolak (@eitbkirolak) July 14, 2019


Nola gehitu arropa eta gorputza ehundura josteko\nNola gehitu zurruntasuna eta gorputza ehuna zure janzteko beharrak eta desioak egiteko\nInterfazeak josturako ideia da, oihal gogortzeko edo jantzigintzaren zati baten laguntzaz forma dauka. Alkandorazko lepokoa eta eskumuturrekoak interfaze zer den ulertzeko modu ohikoenetako bat dira. Aurpegi bat ere erabiltzen da jantzien ertzera moldatzeko, baina jantziaren ikusgarritasuna ez gogortu. Interfazea forma eta pisu desberdinetan dator.\nTeila eta ez ehundutako interfazea\nEhundutako interfazea ehuna ehundu den modu berean ehundu da. Horizontalean eta bertikalean exekutatzen diren hariak ikusiko dituzu. Aukerea zurea da, ereduak ez baditu erabili behar dituzun interfaze mota jakin bat. Probatu ehuna eta elkarreragin elkarrekin, eskua elkarrekin jartzen dituztelako, konbinazioa nola sortzen den gogortasuna ikusteko.\nZure Josteko Neurketarako Interfazea aukeratu baino lehen - Eskuliburuaren Interfazea zuzena aukeratzeko gida\nGehitu zurruntasuna eta jantziak eta jantziak forma - Oinarrizko Aukerak Oihal konformazioa ulertzeko gida\nInterfazea - Interfaziorako Josteko Definizioa\nFusible eta Josteko interfazean\nFusibleen interfazeak itxura kristalezkoa edo interfazearen alde batetik begiratutako itxura izango du. Leku edo beirazko itxura duten aldeek burdinazko beroarekin erabiltzen direnean, interfazeak etengabe atxikitzen dira. Badira fusibleak erabiltzen dituzunean jakin beharreko gauza batzuk.\nJosteko josturak ez - Fusibleak josteko erabiltzeko gida - Fusibleen motako gida eskuragarri\nZer da Fusible Web - Zer da Fusible Weba azaltzeko gida azkarra\nTela malkartzailea Fusiblearen webarekin bateratuz - "Mend" Ezinezko Tears in Fabric gida\nFusioarekin nola aplikatu - Fusibleen Webarekin aplikatzeko gida\nBoning forma ezberdinetako josteko ideia da. Modu xume bat sortzeko boning-a erabiltzeko modurik errazena josturako hobariaren bonbak jartzea da.\nZurruntasuna eta forma jantziak eta jantziak eranstea - Ikusi Boning-i eta informazio gehiago eskuratzeko nola Boning erabili\nGorrotozko Packaging Stiffens Mozorroen piezak - Boning alternatibo bat, ia ikusezineko bide bat, mozorro-piezak eraldatzeko\nJantzirik dauden Opariak Opariak Norbaitek Sews erosi ditu\nNola Seam Open Tutorial sakatu\nNola heldu eta haurrentzako jantzi irakatsi\nSalvage Worn Out Shirts\n10 Winter Paper Artisautza\nNew Wood Match Old nola egin\nSaiatu hau Easy Attic Windows Quilt Block Eredua\nNola ez da puntuzko lerro berri bat abiaraztea\nPaperaren Aleak egitea\nIkasi nola egin bikoitza Moss Stitch\nSaskibaloi-saskia eratzeko Rectangle Basket-erako


Charles Bronson - Wikipedia, entziklopedia askea.\nEhrenfeld (Pennsylvania), 1921eko azaroaren 3a\nLos Angeles, 2003ko abuztuaren 30a (81 urte)\nJill Ireland (1968 - 1990)\nKatrina Holden Bronson (en)\naktorea, zinema aktorea, karaktere aktorea, gidoilaria eta telebista-aktorea\nstar on Hollywood Walk of Fame (1980)\nGolden Boot Awards (1996)\nHenrietta Award (1972)\nCharles Bronson –jaiotze izenaz, Charles Dennis Buchinsky, lituanieraz Karolis Dionyzas Bučinskis– (Ehrenfeld, Pennsylvania, Estatu Batuak, 1921eko azaroaren 3an - Brownsville, Vermont, Estatu Batuak, 2003ko abuztuaren 30a) aktore estatubatuarra izan zen.\nCharles Bronson 15 seme-alabako familia bateko azken bigarren semea zen eta guraso lituaniarrak zituen. Aktore izan aurretik, oso bizitza gogorra izan zuen. Gaztetatik ikatz-meatze batean lan egin behar izan zuen, bere familia mantentzeko.\n1943an, Bigarren Mundu Gerrara bidali zuten, japoniarren aurka borrokatzera. Gerratik itzuli zenean, antzerki ikastaro batzuk egin zituen Philadelphian. Horren ondorioz, lehen aktore lanak lortu zituen Hollywooden. Lehen lana You are in the Navy now (1951) izan zuen, Gary Cooper aktorearekin batera.\nRun of the Arrow (1957), Roger Corman zuzendariaren filmagatik, lehen laudorioak jaso zituen. Bertan, sentimentu gabeko pertsonaia gogor bat interpretatu zuen. Horrelako pertsonaien paperengatik hasi zen ezaguna egiten. 1960an, John Sturgesen The Magnificent Seven filmean parte hartzeko aukera eman zioten: Steve McQueen, James Coburn eta Eli Wallach bezalako aktoreekin lan egiteko aukera eman zion, baita izugarrizko arrakasta eman.\n1963an, John Sturgesen The Great Escape filmean parte hartu zuen.\n1968an, Europara joan zen lanera eta Sergio Leone zuzendariarentzat lan batzuk egin zituen. 1971n, Michael Winner zuzendariaren bitartez, film guztietako pertsonaiarik esanguratsuena egin zuen: Paul Kersey, hain zuzen ere. Haren izenpean, Death Wish (1974), Death Wish II (1982) eta Death Wish III (1985) bezalako hainbat film egin zituen, eta akziozko aktore onenen artean sailkatu.\nHarriet Tendler lehen emaztearekin bi seme izan zituen. 1958an, Jill Ireland aktore britainiarrarekin ezkondu zen. Zinean ere, sarritan bikote gisan lan egin zuten. 1990 arte ezkonduta egon ziren, urte horretan Jill hil egin baitzen.\nOndoren, hirugarren aldiz ezkondu zen 1998an, Kim Weeksekin, eta harekin lau seme-alaba izan zituen.\n2003ko abuztuaren 30ean hil zen, neumonia baten ondorioz. Hala ere, urteak zeramatzan alzheimerrarekin borrokan.\nNahiz eta bere bizitza profesionalean sentimentu gabeko pertsona gogorrak interpretatu, hari buruz pertsona oso estimatua zela idatzi dute hedabide askok.\nMultimedia: Charles Bronson\nBNF: 138918724 (data)\nOrriaren azken aldaketa: 20 uztaila 2021, 23:57.


Fanoxen gailuak COVID-19aren aurkako txertoen hotz-katea bermatzeko – Ekonomiaren KZ\nBabesten duen instalazioa arriskuan jartzen denean korrontea mozteko gailuak garatzen ditu enpresak. “Gure gailuak etxeetako fusibleak bezalakoak dira, baina askoz konplexuagoak eta babes-funtzio gehiagorekin. Gainera, oso babes-aplikazio zehatza dute sare elektrikora konektatuta dagoen edozein unitaterentzat, eta, gaur egun, ia dena sare elektrikora konektatuta dago, elektrifikazioa egunetik egunera hazten ari baita”, dio Iciar Gómezek, Fanox enpresako komunikazio-arduradunak. COVID-19aren pandemian txertoak kontserbatzeko hozkailuetan hotz-katea bermatzeko garatu duten babes egokitua mota horietako gailuek duten garrantziaren adibide da.\nHorrela, gailuak edo erreleak aktibatzen direnean, zirkuitu elektriko bat irekitzen edo ixten dute, beste gailu edo instalazio batzuk eta pertsonak babesteko. Gainera, Fanox babes-erreleboei aplikatutako autoelikadura ahalbidetzen duen teknologia garatu duelako nabarmentzen da, batez ere erdi-tentsioko ekipoetan.\nHori dela eta, euskal enpresak I+G+b arloan egin duen inbertsioak lehentasuna izan du beti, eta haren erreleek puntako teknologia dute: SCADA komunikazioa, LCD, etab.\n← Fesiaren neuroerrehabilitaziorako irtenbideak\nSpartacus proiektuak litio-ioizko bateriak aztertzen ditu →


Saiakera - Wikipedia, entziklopedia askea.\n(«Saiakeragile» orritik birbideratua)\nMichel de Montaignek (1533-1592) bere Essais liburuarekin nolabait generoa definitu zuen.\nSaiakera didaktikaren barnean dagoen literatura genero bat da. Gai bati buruz (artea, filosofia, kirolak, literatura, etab.) idazleak pentsatu edo iritzi duena adierazten du. Egileak ideia eta gogoetak adierazi nahi dizkio irakurleari, teknika diskurtsiboa eta hitz lauak erabiliaz.\nSaiakeren ezaugarri nagusiak honako hauek dira:\nGai askea: edozein gairi buruz idatz daiteke.\nHelburu didaktikoa: ezagutzak aztertu, sakondu eta gizartean zabaltzen saiatzen da.\nSubjektibotasuna: idazleak bere iritzia azaltzen du.\nArgudiaketa, ondorioztatzea eta azalpena erabiltzen dira batez ere.\nEuskal saiakera[aldatu | aldatu iturburu kodea]\nJean Etxepareren Buruxkak 1910 jotzen da lehen euskarazko saiakeratzat. Gai ugari lantzen ditu. Saiakeraren ezaugarriak hobekien betetzen dituen lehen liburua Unamuno ta Abendats. Bilbotar filosofuaren eta euskal animaren jokeri antzemate batzuk 1958 da.\nSaiakerak idatzi dituzten zenbait egile:\nJoxe Azurmendi, saiakera nabarmenak: Espainolak eta euskaldunak (1992), Demokratak eta biolentoak (1997), Oraingo gazte eroak (1998), Euskal Herria krisian (1999), Espainiaren arimaz (2006), Volksgeist. Herri gogoa (2008), Humboldt. Hizkuntza eta pentsamendua (2007), Azken egunak Gandiagarekin (2009), Barkamena, kondena, tortura (2012), Historia, arraza, nazioa (2014).\nKoldo Mitxelena Bertso berriak, berriketan zinea eta adabakiak1989.\nJoseba Sarrionandia. Moroak gara behelaino artean? 2010\nJoserra Garzia Garmendia.\nJuan Garzia Garmendia.\nErreeferentziak[aldatu | aldatu iturburu kodea]\n↑ «Saiakera. Euskal Literaturaren Ataria» www.basqueliterature.com (Noiz kontsultatua: 2021-11-24).\nOrriaren azken aldaketa: 24 azaroa 2021, 11:45.


Ezer baino lehen, datuak. Hona hemen laburpena:\nHemen, berriz, desglosea:\nTaula hau Udalaren webgunetik hartu dugu, beraz, datu ofizialak dira.\n1. Parte hartzea herri-galdeketetan normalean askoz apalagoa izaten da hauteskundeetan baino, noski. Hala ere, gaurko galdeketan izan den parte hartzea oso-oso apala izan da. Alkateak, galdeketa hau justifikatzeko, zera zioen: ?€œJakin badakigu eztabaida irekia dagoela herritarren artean?€�. Baina, gure ustez, hain parte hartze eskasak agerian utzi du ez zegoela inolako eztabaidarik. Ez gai honetaz, behintzat. Izan ere, udaletxean ordezkatuta dagoen indar bakar batek ere ez du lurpekoak mantentzearen alde egin, ezta herritar elkarte bakar batek ere. Are gehiago, galdeketaren aurrean beraien jarrera azaldu duten guztiek lurpekoak ezabatzearen alde egin dute. Guraizeek ebakitzeko balio dute, baina ez edozer gauza; enborrak ebakitzeko, esaterako, ezin ditugu guraizeak erabili, alferrik galduko baitira. Era berean, herritarron parte hartzeko tresnak, herri-galdeketa kasu honetan, fundamentuz erabili egin behar dira. Nolanahi erabiltzen badira, berriz, benetan behar direnean kamustuta egoteko arriskua dago.\nLa entrada Lurpeko zaborrontziak ezabatzearen aldeko aukera nagusitu da Lasarte-Oriako herri-galdeketan aparece primero en Eguzki Talde Ekologista.


Almena - Wikipedia, entziklopedia askea.\nAlmena baten erabileraren diseinua\nAlmena, merloia edo ozka Erdi Aroko arkitektura militarreko ohiko elementu arkitektonikoa da.\nGaztelu, dorre defentsibo etab...en perimetroko harresiak tarte erregularretan koroatzen dituzten irtenune bertikalak dira. Almenen artean aurkitzen diren gune irekiei, kanoitoki deritze, bertatik agertzen baitziren kanoien ahoak.\nAlmenen funtzio nagusia, defentsa pasiboa zen, bertan bizi zirenak, setiatzaileengandik babestuz, edo kontraerasotzeko, nolabaiteko babesa bermatuz. Defentsa aktibo bezala ere funtziona zezaketen, kenduak izan zitezkeelarik, harresiak eskalatzen saiatzen ziren erasotzaileen aurka edo ate aurrean biltzen zirenen aurka jaurtiz.\nErdi Aroko eraikinetan, tradizionalki, honako merloi mota hauek bereizten ziren:\nAlmena guelfoak, goialdea karratua dutenak.\nAlmena gibelinoak, goialdea, enara isats eran dutena.\nAlmenaren erabilerak suzko armen garaian, funtzio apaingarria baino ez du, eta berpizte garai bat du XIX. mendean, erromantizismo-neogotiko garaian.\nAlmena gibelinoak, San Petriren gaztelua, Aosta harana\nAlmena guelfoak, Mackenzie Gaztelua, Genova\nAlmeriako Alkazabaren almenak


Azbarren auzoan eraikiko dituzten 345 etxetatik 265 alokairura bideratuko dituzte | Geuria\nEraikuntzak bi fase izango ditu eta fase baten eta bestearen artean gehienez bi urteko tartea egongo da. Era berean, alokairu baxuko 24 etxebizitza eraikiko dituzte Azbarrenen.\n345 etxebizitza horiez gain, aldi baterako alokairu baxuko 24 etxebizitza eraikiko dituzte Azbarrenen // Basauriko Udala\nEraikuntzak bi fase izango ditu eta fase baten eta bestearen artean gehienez bi urteko tartea egongo da. Era berean, alokairu baxuko 24 etxebizitza eraikiko dituzte Azbarrenen\n2018ko azaroan hasierako onespena eman ondoren, Basauriko Udalak dagoeneko behin betiko onespena eman dio Azbarren auzoko hirigintza jarduketa-programari (HPJ). Dokumentu tekniko hori beharrezkoa da eremu horretan aurreikusita dauden babes ofizialeko 345 etxebizitzak eraikitzeko. Horietatik, etxebizitzen % 77a alokairura bideratuko dituzte, hau da, guztira 265 etxebizitza. Gainontzekoak salmentan jarriko dituzte.\nEusko Jaurlaritzaren Ingurumen, Lurralde Plangintza eta Etxebizitza Sailak idatzitako HPJ horren arabera, bi fasetan garatuko dira eremuko exekuzio-unitateak. Hasieran finkatu zuten gehienez ere zortzi urte igaro zitezkeela fase baten eta bestearen artean. Hala ere, behin betiko onetsitako testuak dioenez epe hori bi urtekoa izango da, hau da, 24 hilabete igaro ahal izango dira bigarrenaren proiektua onetsi arte. “Horrek asko arinduko du jardueraren kudeaketa”, diote udal ordezkariek. Lehenengo fasean 200 etxebizitza eraikiko dituzte eta bigarrenean 145.\nAlokairu baxuko etxebizitzak\nEra berean, 345 etxebizitza horiez gain, aldi baterako alokairu baxuko 24 etxebizitza eraikiko dituzte Azbarrenen. Mota horietako etxebizitzak dagoeneko eraikitzen hasi dira Basaurin. Hain zuzen ere, Taberna Nagusiaren ondoan eraikuntza lanetan hasi dira dagoeneko. Bertan aldi baterako alokairu baxuko 36 etxebizitza eraikiko dituzte. Horiek denak gazteei zuzendutakoak izango dira, “gazteen emantzipazioa errazte aldera”, diote udal ordezkariek.\nSailkatuta: Azbarren, Etxebizitzak\nLiburu eta Disko Azoka izango da Etxebarrin maiatzaren 10ean eta 11n\nGaldakaoko Gaztetxe berria hutsarazi eta sarrera tapiatu du Ertzaintzak


Le Truel - Wikipedia, entziklopedia askea.\n44° 02′ 58″ N, 2° 45′ 18″ E / 44.0494°N,2.755°E / 44.0494; 2.755Koordenatuak: 44° 02′ 58″ N, 2° 45′ 18″ E / 44.0494°N,2.755°E / 44.0494; 2.755\nAyssènes, Broquiès, Les Costes-Gozon, Saint-Victor-et-Melvieu eta Villefranche-de-Panat\n158 (%45.8) 187 (%54.2)\nLe Truel (frantsesez eta ofizialki: Le Truel) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 350 biztanle zituen.\n2007an Le Truel udalerrian erroldatutako biztanleak 339 ziren. Familiak 139 ziren, horien artean 41 pertsona bakarrekoak ziren (25 bakarrik bizi ziren gizonak eta 16 bakarrik bizi ziren emakumeak), 49 seme-alabarik gabeko familiak ziren, 41 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 309 etxebizitza zeuden, 146 familiaren etxebizitza nagusia ziren, 131 bigarren erresidentzia ziren eta 32 hutsik zeuden. 261 etxeak ziren eta 45 apartamentuak ziren. 146 etxebizitza nagusietatik 109 bere jabearen bizilekua ziren, 36 alokairuan okupaturik zeuden eta 1 doan lagata zegoen; 4 etxek gela bat zuten, 11 etxek bi zituzten, 27 etxek hiru zituzten, 41 etxek lau zituzten eta 63 etxek bost zituzten. 113 etxek euren parking plaza propioa zuten azpian. 82 etxetan ibilgailu bat zegoen eta 53 etxetan bat baino gehiago zituzten.\nLe Truel udalerriko biztanleria-piramidea 2009an .\n2007an lan egiteko adina zuten pertsonak 185 ziren, horien artean 121 aktiboak ziren eta 64 inaktiboak ziren. 121 pertsona aktiboetatik 112 lanean zeuden (67 gizon eta 45 emakume) eta 9 langabezian zeuden (1 gizon eta 8 emakume). 64 pertsona inaktiboetatik 33 erretiraturik zeuden, 16 ikasten zeuden eta 15 "bestelako inaktibo" gisa sailkaturik zeuden.\n2009an Le Truel udalerrian 142 unitate fiskal zeuden, 323 pertsonek osaturik. Pertsona bakoitzeko diru-sarrera fiskalaren mediana urteko 13.179 euro zen.\n2007an zeuden 23 komertzioetatik, 6 erauzte enpresak ziren, 2 bestelako produktu industrialen fabrikazioko enpresak ziren, 2 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 informazio eta komunikazio enpresa zen, 2 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 5 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 iturgina, 1 argiketaria, 1 ile apaindegia eta 1 jatetxe.\n2000. urtean Le Truel udalerrian 30 nekazaritza-ustiategi zeuden, 1.350 hektarea erabiltzen.\nAyssènes (2,9 km)\nLes Costes-Gozon (5,1 km)\nSaint-Victor-et-Melvieu (5,5 km)\nVillefranche-de-Panat (6,0 km)\nBroquiès (6,9 km)\nLestrade-et-Thouels (7,8 km)\nMultimedia: Le Truel\nBNF: 152472604 (data)\nOrriaren azken aldaketa: 11 azaroa 2020, 09:22.


Inzu Groupek hogei herrialdetan baino gehiagotan dihardu – Ekonomiaren KZ\nGarrantzi handiko proiektuak eskuratzeko eta modu globalean jarduteko asmoz sortu zen 2007an Inzu Group, nazioartean ezaguna den euskal industria-taldea. Balio erantsi handiko soluzioak eta zerbitzuak eskaintzen ditu hainbat eremutan, eta hainbat sektoretako enpresa oso espezializatuez osatuta dago.\nHasiera batean, bi enpresa baino ez zituen, Etxetar eta Albicein, eta, ondoren, Gaindu, Gurutzpe, Talens, Macarbox, Aingura IIoT, Soce, Titanium eta Ezarri gehitu ziren; azkenekoak Izadi eta Ekonek izan dira. Gainera, 2012an Ikergune eratu zen, euskal konglomeratuaren I+G enpresa-unitatea, une honetan 12 enpresa dituena.\nGaur egun, fakturazioaren % 90etik gora 20 herrialdetara baino gehiagotara esportatzen du taldeak, batez ere Europan jarduten baitu, Alemania, Frantzia, Italia, Suedia, Polonia, Hungaria eta Errumaniako merkatuetan, besteak beste; Amerikan, jarduera du Estatu Batuetan, Kanadan, Mexikon, Brasilen eta Argentinan; baita Asiako zenbait herrialdetan ere, hala nola Txinan, Indian eta Korean.\nTaldeak manufaktura-sistema aurreratuetarako enpresak ditu, industria-zerbitzuetarako, teknologia digitalerako, ekonomia zirkularrerako eta I+Grako makineria-arloen barruan. Gainera, I+G+B arloko unitate propioa du, Ikergune, 2012an sortua, merkatuaren beharren eta taldearen ikuspegi industrialaren arteko lotura gisa, garapen teknologiko eta zientifikoen bidez. Etorkizunari begira, bikaintasunaren bidean jarraitzeko ilusioari eutsi nahi diote.\n← Meteo for Energy, energia berriztagarriak sortzeko\nAddilanek metalezko 3D inprimagailuak egiten ditu →


Elkarrekin Donostiak agerraldia eskatu dio udal gobernuari Altzan amiantoa agertu berri dela jakinaraz dezan - Irutxuloko Hitza : Irutxuloko Hitza\nElkarrekin Donostiak agerraldia eskatu dio udal gobernuari Altzan amiantoa agertu berri dela jakinaraz dezan\nDonostiako Udalak aparkaleku bat egingo zuela jakinarazi zuen pasa den urteko otsailean, Felix Iranzo eta Sasuategi kaleak elkartzen diren alboko lursailean. Urtearen amaieran, berriz, amiantoa detektatu zuten lursailean eta Eusko Jaurlaritzako Ingurumen Agintaritzaren erabakiaren menpe geratu da proiektua. Elkarrekin Donostiak agerraldia eskatu dio Udal Gobernuari agerraldiaren berri eman dezan.\n“Aurkikuntza berri honek kezka larria sortzen digu”, adierazi du Haizea Garay zinegotziak. Lursailaren etorkizuna Eusko Jaurlaritzako ingurumen agintaritzaren erabakiaren menpe uztea erabaki du Udal Gobernuak. Hala ere, Garayk azpimarratu du material arriskutsu hori osasun publikorako “oso larria” denez, Udalak herritarrei jakinarazi behar diela zer urrats egin diren detektatu ondoren, eta ingurune horretan zer jarduketa egingo diren.\n“Gobernuak aurretik bazekien Sasuategik, eta zehazki Eguzkitza gaineko zonaldean, lurzoruek amiantoa zutela, eta horregatik, hain zuzen ere, uko egin ziola leku hori baratze profesionalak sortzeko erabiltzeari. Altza inguruan, osasunarentzat hain kaltegarria den material horren aurkikuntzak etengabeak dira, eta, horrexegatik, Udal-gobernuak prospekzio gehiago egin beharko lituzke, Altzako lurraldeari eta bertako biztanleei eragiten dien benetako kutsadura zehazteko”.\nGarayk hiriko amianto puntuen mapa bat egitea proposatu du, “lurzoruen kalitatearen gaineko kontrola handitzeaz eta analisiak zabaltzeaz gain etorkizunean pertsonen osasun arazoak saihesteko eta espazio publikoa material horretatik seguru eta libre mantentzeko”. “Denbora asko daramagu behin eta berriz esaten osasunerako arriskutsua den material hori dagoen puntu guztiak detektatu behar direla, eta, ondorioz, urtero proposatzen dugu aurrekontuetan partida bat sartzea hirian amiantoaren mapa bat egiteko, baina, urtez urte, Udal gobernuak ez du onartzen», gaineratu du.


PDF (487 KB - 23 orri.)\nUrriaren 14ko 226/1997 Dekretuaren bidez, karrerako funtzionarioei eta lan-kontratuko langileei gordetako lanpostuen zerrendak onartu ziren. Dekretu horretan aldaketak egin dira. Izan ere, ekainaren 26ko 105/2007 Dekretuaren bidez aldatu egin dira Analisi Funtzionalen prozesuaren ondorioz funtzionarioentzat gordetako lanpostuen zerrendak.\nEuskal Autonomia Erkidegoko Administrazioaren sailetako eta erakunde autonomoetako lanpostuen zerrendak onartzen dituen dekretua aldatzeko den irailaren 8ko 166/2015 Dekretuaren bidez, Lanbide-Euskal Enplegu Zerbitzuko lanpostuen zerrenda onartzen da.\nEuskal Autonomia Erkidegoko Administrazioaren sailetako eta erakunde autonomoetako lanpostuen zerrendak onartzen dituen Dekretua aldatzeko den abuztuaren 29ko 131/2019 Dekretuaren bidez, Salburuko Tokiko Enplegu Bulegoa sortzen da Gasteizen.\nLanbide-Euskal Enplegu Zerbitzuko zuzendari nagusiaren 2019ko irailaren 26ko Ebazpenaren bidez, berresleipen-prozedura batean berriro esleituko diren pertsonen eta lanpostuen behin betiko zerrenda onartu da. Prozedura hori 2019ko uztailaren 19ko Ebazpenean ezarritako oinarriei jarraikiz egin da, Gasteizen tokiko enplegu-bulego berri baten irekierarekin lotuta (Salburuko TEB).\nLanpostuen zerrendak aldatzen dituen Dekretu honen bidez, Lanbide-Euskal Enplegu Zerbitzua erakunde autonomoak Gasteizen dituen tokiko enplegu-bulegoen plantilla birbanatzen da, gaur egun dauden lau tokiko enplegu-bulegoen artean: Salburua, Zabalgana (ireki berria, Txagorritxuko Tokiko Enplegu Bulegoaren ordez), Zaramaga (ireki berria, San Martin auzoko Tokiko Enplegu Bulegoaren ordez) eta Zumakera.\nHorrenbestez, Gobernantza Publiko eta Autogobernuko sailburuaren proposamenez, eta Gobernu Kontseiluak 2019ko azaroaren 5eko bileran eztabaidatu eta onartu ondoren, honako hau\nArtikulu bakarra.– Funtzionarioentzat gordetako lanpostuen zerrendetan egindako aldaketak onartzea. Aldaketa horiek dekretu honen I., II. eta III. eranskinetan daude jasota, eta urriaren 14ko 226/1997 Dekretua aldatu zuen ekainaren 26ko 105/2007 Dekretuaren bidez onartu ziren.\nLanbideko zuzendari nagusiaren 2019ko irailaren 26ko Ebazpenaren bidez egindako lanpostu-berresleipenek eragin ditzaketen ondorioek, Salburuan (Vitoria-Gasteiz) ireki berri den tokiko enplegu-bulegoarekin lotuta daudenek eta I. eranskinean zerrendatuta daudenek, 2019ko urriaren 11etik aurrerako atzeraeragina izango dute.\nTxagorritxuko (Vitoria-Gasteiz) Tokiko Enplegu Bulegoko lanpostuak Zabalganan (Vitoria-Gasteiz) ireki berri den tokiko enplegu bulegora berresleitzeak eragin ditzakeen ondorioek, II. eranskinean zerrendatuta daudenek, 2019ko urriaren 25etik aurrerako atzeraeragina izango dute.\nSan Martin auzoko (Vitoria-Gasteiz) Tokiko Enplegu Bulegoko lanpostuak Zaramagan (Vitoria-Gasteiz) ireki berri den Tokiko Enplegu Bulegora berresleitzeak eragin ditzakeen ondorioak, III. eranskinean zerrendatuta daudenak, 2019ko azaroaren 8rako utziko dira.


XX. eta XXI. mendeak Espainian (XX. mendearen hasiera Espainian (Europako… Coggle\nXX. eta XXI. mendeak Espainian (XX. mendearen hasiera Espainian (Europako…\nXX. mendearen hasiera Espainian\nAlfontso XIII.a izendatu zuten errege.\nLiskar oso bortitzak burgesiaren eta langile mugimenduen artean.\nKataluinan eta Euskadin autonomia eskatzeko mugimenduak sortu ziren.\n1898an estatu batuen kontrako gerraren ondorioz, Espainiak Kuba, Puerto Rico eta Filpinak galdu zituen (bere azken koloniak) . Ondorioz krisi politiko bat sortu zen eta militarrekiko erresumina zabaldu zen.\nEspainiak XIX: mendean Marokon lortu zituen lurretan gerra etengabea zegoen eta milaka soldadu hil ziren.\nPrimo de Riverak diktadura ezarri zuen, baina ez zituen gauzak obetu.\nAlfonso XIII.ak alde egin zuen\nBigarren erepublika aldarrikatu zen.\nKonstituzio berri bat sortu zen eta herritar guztiek eskubide berdina zituztela eta emakumei boskatzeko eskubidea ezarri zuen.\nEskola asko eraiki zituzten, hezkuntza publikoa bermatzeko.\nKataluinako estatua onartu zuten eta kataluina autonomia eskualde bihurtu zen.\nLangileen soldatak igo zituzten\nArmada modernizatzen saiatu ziren. Armada gobernuarekin haserretzea ekarri zuen horrek.\nNekazaritza erreforma bat hasi zen gutxiengoaren esku zegoen lurra banatzeko.\nEliza eta estatua banatu zituzten, eta erlijio katolikoa erlijio sinezmen ofiziala izateari utsi zion.\nGatazkak zeuden Europan\nEuropako potentzia handiak( Alemania, Britania handia eta Frantzia) borrokan zeuden Afrikaren kontrola eskurazteko.\n1914an egoerak leher egitearen arrazoi bat\nIndiustrializazioa areagotu burgesiaren eta langileen arteko liskarrak.\nLangileak antolatzen hasi ziren beraien bizi baldintza gogorrak hobetzeko.\nGerraren aurreko uneak\n1936an Fronte popularrak( errepublikaren erreformak bulltzatzen eta defendatzen zituzten alderdien taldeak) irabazi zituen autezkunde orokorrak\nHautezkunde horiek zatiketa handia sortu zuten Espainiako gizartean, ondorioz, hurrengo hilabeteetan gatazka sozial eta politiko ugari egon ziren.\n1936ko uztailean Marokon zeuden armadako kideak Gobernuaren aurka altzatu ziren, erreformen aurka zeudenen babesarekin. Boterea eskuratu nahi zuten baina bakarrik herrialdearen zati batena lortu zuten\nMatxinatuak edo nazionalak (Franko)\n2.etapa 1937ko martxoa\nBando nazionalak Kantauri itsasoaren ingurua hartu zuen eta Mediterranioratz abiatu zen.\nAzken etapa 1939ko otsaia\nAzkenengo erasoa egin zuten eta matxinatuek gerra irabazi zuten. Errepublikano askok Frantziara ihez egin zuten.\n1. etapa 1936ko uztaia\nFrankoren tropak Andaluziatik eta extremaduratik gora egin eta Madril hartzen saiatu ziren baina han erreziztentzia egon zen\nGerra ondoren Francisko Franco jeneralaren diktadura hasi zen. Franco hiru urte lehenago matxinatutako militarra zen. Konstituzioa kendu eta lege berriak ezarri zituen.\nAutezkunde askeak debekatu zituen, baita alderdi politikoak eta sindikatuak ere.\nHerritar asko bere ideiendandik jazarriak izan ziren\nPrentza askatazuna indargabetu zuen\nPobrezia, eskazia eta goseteak\nNazioarteko blokleoa Espainian\nEspainiar askok emigratu egin zuten aukera bila, erreprezioagaitik eta arrazoi ekonomikongaitik\nEgoera hobetu egin zen. Espainiari blokeoa kendu zitzaion eta nazio batuen erakundean onartua izan zen.\nNekazari exodoa egon zen eta nekazari gehienak Bartzelonara eta Madrilera joan ziren.\nHazkunde ekonomikoko garai bat egon zen, garaipeneraako joeranagusitu baizen eta bizi mailak gora egin zuen.\n1975ean Franko hil zenez amaitu egin zen diktadura.\n1975etk gaur egun arte\nTrantzizioa eta konstituzioa\n1975ko azaroan Franco hil eta gero Joan Karlos I. (Alfontso XIII.aren hiloba) izendatu zuten espainiako errege\nHandik gutxira erregeak Adolfo Suarez (tranlazioa gidatu zuena, hau da, diktaduratik demokraziara igarotzeko prozezua) izendatu zuen errege\n1977ko ekainean hautezkunde demokratikoak egin ziren.\nGorte hautzetziek 1978ko konstituzioa idatzin zuten indar demokratiko guztien adostazunarekin Konstituzioak ezarri zuen pertsona guztiak berdinak direla eta botere legegilea, betearazlea eta judiziala banatu zituen, zentralismoa dezagerrarazi eta autonomien estatua sortu zuen, eta estatua monarkia parlamentario bat zela ezarri zuen.\nKOnstituzioa pertsona gustien eskubideak eta betebearrak hartzen dituen testua da.1.artikuluan demokraziaren oinarrizko terminak aipatzen dira, adbz: estatu soziala (Hau da, estatuak espainiar guztien berdintazuna gorde behar dueka, eta guztiok ditugula eskura oinarrizko zerbitzu batzuk hala nola hezkuntza eta osasuna).\nZerbitzu publiko horiek estatuak biltzen dituen zergen finantziatzen dura. Horregaitik denok ordaindu behar dirugu zergak, elkartazun printzipioa betez.\nIdeia politikoengaitik kartzelan zeuden presoak aske utzi ziren eta alderdi politikoak eta langile sindikatuak legeztatu ziren.\n1982tik gaur egun arte\nFelipe González 1976\nAdolfo Suárez 1982 (PSOE)\n1986an Espainia europar batazunean sartu\n1992an Olimpiadak Bartzelonan\nJosé María Aznar 1996(PP)\nJosé Rodríguez Zapatero 2004 (PSOE)


Tutera, arabazozoz estalita | Gizartea | Berria\nMilaka arabazozo, Tuterako pinudi baten inguruan, herenegun iluntzean. JESUS DIGES / EFE\nNeguan, eguna argitzearekin eta iluntzearekin batera, arabazozoz betetzen da Erribera eta Tutera (Nafarroa) inguruko zerua. Goizean, gizakiak baino lehen mugitzen dira, eta, eguna jaki bila igaro ondoren, goxotasun bila joaten dira iluntzean herriguneetara. Irudi ikusgarriak uzten dituzte arabazozoek, talde handietan mugitzen baitira, baina arazoak ere sortzen dituzte. Egunotan, milaka arabazozo pilatu dira Tuteran, eta udala neurriak hartzen ari da arazoei aurre egiteko.\nZikinkeria eta soinua, horiek dira arabazozoek sortutako arazorik handienak. Hala azaldu du Olga Risueño Tuterako Udaleko Ingurumen zinegotziak: «Goizean goiz eta iluntzean izaten da soinurik gehien, eta hori da arazo nagusia. Soinuaz gainera, zikinkeria ere sortzen dute».\nArazo horiek saihesteko, hegaztiak hiriaren erdialdetik kanpoaldera eraman nahi izan dituzte. Auto batean, hegaztientzat desatsegina den soinua jartzen dute, eta, horrela, landa ingurura bideratzen dituzte. Finean, leku batetik bertzera mugitzen dituzte herritarrei arazo gutxiago eragiteko. Gaur egun, Tuteran hegaztiak ez dira herrian bertan elkartzen; kanpoaldean dagoen leku jakin batean biltzen dira, eta han daude arazo nagusiak. «Zentral elektriko bat dago, babesgunetzat hartzen dituzten pinuak daude inguruan, eta herrigunean baino tenperatura altuagoa izan ohi da», azaldu du Risueñok. Leku pribatua da, eta udalak ezin du zuzenean bertan esku hartu; hala ere, zinegotziaren arabera, arazoa nola konpondu aztertzen ari dira.\nEzohiko kopururik ez\nRisueñoren esanetan, bertze urte batzuetan baino arabazozo gehiago ailegatu dira aurten Tuterara, baina ez da ezohiko kopurua ere izan. «Negua berandu ailegatu da, eta horrek berekin ekarri du hegazti gehiago etortzea». Herrira hegazti gehiago heldu diren arren, ez dute nabaritu herritarren kexa kopuru handiagorik, eta aurreko urteetako prozedura berari jarraitzen ari da udala aurten ere.\nUdaberria heltzearekin batera, martxo aldera utziko dute arabazozoek Erribera, eta neguarekin bat itzuliko dira heldu den urtean.


Fagor, Ulma eta Danobat, euskara biziberritzeko praktiken laborategi — TUlankide MONDRAGON\nUrriaren amaieran, jardunaldi batean parte hartu zuten Fagor Taldeak, Ulmak eta Danobat Groupek. Laugarren kooperatiba batek, Emunek, antolatutako Internet bidezko topaketa jendetsua izan zen. Aurkezpenean adierazi zutenez, lan mundua euskalduntzeko egiten ari diren ekarpena jendartean ezagutaraztea gakoa da aurrerapausoak ematen jarraitzeko. Saioak elkar ezagutzea izan zuen xede, baita elkarrizketak sortzea ere, badutelako zer erakutsi.\n«Ikasketa eta esperimentazio gune inportanteak» dira. «Salto esanguratsuak» egin dituzte eta euren praktikak eredutzat har daitezke mundu mailan.\nFagorreko Leire Okarantzak azaldu duenez, orain arte ez dute tarterik hartu ekimen hauek partekatzeko eta «aberatsa» izan da ezagutzea. «Segur aski praktika guztiak dira norberaren etxera ekartzeko modukoak, egokituz betiere».\n«Askotan ez gara ohartzen gure lantokitik kanpo zer egiten den. Besteen lana ezagutzeko aukera izan genuen eta babestuta sentitu ginen ez garela bakarrak ikusita», adierazi du Ulmako Maider Larrañagak. Ideia berriak hartu zituzten horien gainean hausnartu eta aurrera egiteko.\nDanobateko Peio Beristainentzat ederra litzateke elkarren lana aprobetxatzeko bide bat lortzea. «Hemen inguruko beste enpresa batzuetara joatean jende euskalduna erdaraz entzuteak pena ematen dit. Esfortzu bat eskatzen du, lan bat, ez badugu guk egiten ez digu inork egingo, espabilatu behar dugu denok», egin du dei. Lantegi gehiago dinamika hauetan sartzeko garaia dela aldarrikatu du.\n«Muntatzaileak euskaraz jasotzen du makina. Itzuli egin behar du aldatu nahi badu»\nUlma taldeak hainbat sektoretan egiten du lan: petrolioan, eraikuntzan, meategietan... 5.000 langiletik gora eta bederatzi kooperatiba dira eta horietako bat da Ulma Packaging. Maider Larrañaga bertako termoformatu lineako elektronika saileko kidea da. Kontatu duenez, telefonoari so ohartu ziren, Korean egina izan arren, euskaraz erabil zezaketela; aldiz, Oñatin egindako makinak, ez. Horrek bultzatuta, programatzaile eta erabiltzaileak elkarlanean hasi ziren, paketatzeko makinen muntaketaren azken fasean pantailetan euskaraz lan egiteko aukera sortzeko. 2.000 mezu inguru euskaratu zituzten. «Hitz teknikoen itzulpen egoki bat topatzea» izan zen zailtasun handiena. «Nola jarriko duzue hori?», galdetzen zieten erabiltzaileek. «Guk beti ‘euskañolezko’ hitz hori esaten dugu». «Bai bai, baina helburua da gaztelaniaz esaten dugun hitz hori euskaraz erabiltzen hastea». Sareko hiztegi teknikoek asko lagundu zieten, eta ohartu ziren uste baino gaztelania gehiago erabiltzen zutela ustez euskaraz ari zirenean ere: “Avancea”, “vacioa”... Teknologia euskaraz erabil daitekeela eta horretarako gai direla ikasi zuten, «ohiturak aldatzea kosta» arren.\nParametro gehienak ikono bidez adierazten dituzte; alarma mezu asko daude, ordea. «Gogotsu hasten zara, ‘gaur ehun mezu itzuli ditut’. Hurrengoan mezu batekin blokeatzen zara, ezinean, etsita. Kostata baina lortu genuen».\nGaur egun makinak euskaraz daki, baina etengabe garatzen doa eta mezuak eguneratu behar dituzte.\nLarrañagak agertu duenez, euskarazko hitz asko, berez existitzen direnak, ez dira ikasten. «Gailu elektronikoen izenak eta beste gauza batzuk ikasketetatik datoz. Baina gure makinen hizkuntza lanean ikasten da. Lan mundura sartzen zarenean negozio bakoitzak bere hiztegi espezifikoa dauka eta hori euskaraz ikastea komeni da. Langile berriei hasieratik hala erakusten diegu. Hiztegi berria euskaraz ikasten bada, gero lan bat gutxiago».\nGaur da eguna makina %100 euskaraz erabiltzen ahal dena, eta langile askok hautu hori egiten dute. «Langile gehienak euskal hiztunak dira eta horrek asko laguntzen du. Hasierako hitz berezi eta arrotz horiek euskaraz ikasita etortzen badira, errazagoa da. Mezua ikusi eta ‘zer jartzen du?’ galdetu dezakete. Hasieran esfortzu txiki bat egin behar dute, baina gero ohitzen dira». Elektronika saileko kidearen iritziz, beti posible da ohitura aldatzea, «gogoa jartzea» da kontua.\nBukaerako muntatzaileak makina euskaraz jasotzen du. Gaztelaniaz nahi badu, itzultzeko lana egin behar du. Alderantziz balitz, badakite ez lukeela euskaratzeko lanik hartuko. «Gako bat da hori. Langileak ulertzen badu ez du hizkuntza aldatuko. Ongi ulertzeko zailtasunak dituena ere saiatuko da tope egin arte, eta, ezin badu, orduan aldatuko du gaztelaniara». Ezusteak hartu dituzte, euskal hiztunak ez diren batzuek makinak euskaraz erabiltzen dituztelako, mezuen esanahiak ikasita.\n«Ahalegintzen den bakarra ez da ulermena ez daukana. Euskaraldiaren ariketa da»\n2021eko Abbadia Saria jasotzea errekonozimendu bat izan da Fagor Taldearentzat. «Urte askoan pertsona askok euskararen alde egindako lanari eta hartutako erabakiei aitortza bat», Leire Okarantza Euskara koordinatzailearen hitzetan. Talde zabala dira, zortzi kooperatibak eta ia 5.000 pertsonak osatua. Euren jarduera anitza da, automozioa, makina erreminta, sukalde industrialak eta elektronika hartzen ditu barnean, besteak beste.\nDuela urtebete “Kontseilu Orokorra Arnasbide” praktika jarri zuten abian Fagor Taldean.\nAdministrazio organo nagusia da Kontseilu Orokorra. Bertan elkartzen dira kooperatibetako ordezkariak. Batzorde horrek euskara hutsean funtzionatu izan du urte dezentetan, baina 2020an gertatu zen kide batek ez zekiela euskaraz. Aldibereko itzulpena baliatzen hasi ziren orduan. «Gure batzar nagusietan urte askoan erabili izan dugu. Hauetan partaide bakoitzaren hitzaldiak ondo prestatuta daude eta itzulpena modu antolatuagoan egin daiteke. Kontseilu Orokorra ezberdina da. Edukiak ez daude guztiz antolatuta, eta parte hartzeak ugariak dira».\nPandemiaren hasieran ekin zioten praktikari eta horrek aldibereko itzulpena kanpotik prestatzea eskatu zien. Lagungarri izan zen. «Bai ala bai behar genuen ‘online’ kanal bat bi hizkuntzatan. Horrek ahalbidetu zuen kide guztiek euskaraz segitzea eta pertsona honek, aldibereko itzulpenaren bidez, edukiak gaztelaniaz jasotzea».\nItzultzaileek jarraibide batzuk eman zizkieten: hitza txandaka hartu, hitzaldi motzak erabili, esaldiak bukatu… Bilera egiteko modua bera egokitu zuten, eta horretan dabiltza oraindik.\nAurrez aurreko bilerak egiten hasi dira, baina itzultzaileak telematikoki jarraitzen du saioa. Ordenagailu bat dute konektatuta bilerako edukiak har ditzan, eta gaztelaniazko kanaletik igortzen du itzulpena. Ulermen maila mugatua duen lagunak gaztelaniaz hartzen du hitza eta «balorazioa oso ona da gainontzeko kide guztiek euskarazko parte hartzeari eusten diotelako».\n«Aldibereko itzulpenaren erabilera berri bat» deskubritu dute. «Beste ikasketa bat da baliabide honek funtzionatu ahal izateko esfortzua egiten duen bakarra ez dela ulermen maila ez daukana. Euskaraldiaren eta elkarrizketa elebidunen ariketa berbera da. Euskaldunok beregana zuzentzeko dugun moduak sekulako eragina dauka. Nire euskalkian hitz egiten badut, esaldiak bukatu gabe, ulermena asko murrizten da». Lagun hau euskara eskolak jasotzen dabil, “Ulerrizketa” saioetan, eta hurrengo urratsa litzateke bileretan itzulpenik gabe edukiak euskaraz jasotzea.\n«Kate bat denez, inportantea da lanak euskaraz hastea»\nDanobat Group makina erremintan eta fabrikazio aurreratuan espezializatutako industria taldea da. Guztira 1.300 langile eta zazpi kooperatiba dira, tartean Goimek. Bertako programatzailea da Peio Beristain. Produkzioko dokumentazioa euskaraz sortzen du beste bost kiderekin batera. 30 langile daude zuzenean makinetan lanean, eta egunero jasotzen dute dokumentazio hori. «Zorte puntu bat» izan zutela esplikatu digu Beristainek, 2016an lana hobetzen hasi zirenean Mondragon Unibertsitatetik gazte bat joan zitzaielako karrera amaierako proiektua egitera. «Homogeneizazioa, inbentarioa… dena euskaraz egiten hasi zen. Guk parte bat egiten genuen, eta sekulako bultzada eman zion. Ohitura bat sortu da, inguru bat euskaraz egiten duena». Makinetako langileei informazioa euskaraz iristen zaienez, intzidentziak eta oharrak transmititu behar dituztenean ere hala egiten dute. Lehen pausoa erreminta taula da. Hortik aurrerakoa kate bat da: dokumentu batek bestea ekartzen du. Horregatik, «garrantzitsua da lan batzuk, epe luze batean geldituko direnak behintzat, euskaraz hastea, gero hala segitzeko».\nLangileek gutxieneko ezagutza bat izatea ere funtsezkoa da. Beristainek urte asko daramatza Euskara Batzordean. «Lan asko egiten dugu, gauzak lortzen ditugu, baina pertsona konkretu batzuek ez badute euskaraz ulertzen dena goitik behera erortzen zaigu. Goimeken ehuneko txiki bat dago ulermenik ez duena eta horiei euskaraz idazten zaie ‘email’ orokorretan. Esfortzu bat eginez Interneteko itzultzaileekin moldatzen dira eta ez dute oztoporik jartzen».\nSarri egunerokotasunak jaten ditu. «Gauzak azkar eta ondo egin nahi izaten ditugu eta beti ez da erraza. Suertez Itziarren gaude, inguru euskaldunean eta langileak nahiko sentsibilizatuta daude. Jende gaztea da eta gehienak alfabetatuta daude».\nHori guztia lagungarri da, baina horren gainean lan egin behar da. «Danobat taldeak euskararekiko apustu inportante bat egina du eta baliabideak jartzen ditu. Gutxieneko ezagutza eskatzen zaie langile berriei, bai edo bai ulertu behar dute, eta, hitz egiteko trebetasunik ez badute, baliabideak jartzen zaizkie ikasteko». Ofizialki aurten onartu dute kontratazio politika hori, baina aurretik ere bide bera jarraitzen zuten. Euskararik gabe Goimeken lekua egitea zaila dela dio Beristainek, ez bakarrik arlo profesionalean, pertsonalean ere bai. «Gu euskaraz bizi gara hemen».\nEtorkizunera begira, hitz teknikoak landu eta egoki erabiltzea eta euskaraz lan egiteko ohitura produkziotik beste sail batzuetara hedatzea dituzte erronken artean.\nArtikulua hemen argitaratu da: https://www.naiz.eus/eu/info/noticia/20211120/fagor-ulma-eta-danobat-euskara-biziberritzeko-praktiken-laborategi


Google Play Zerbitzuak "grazia kolpea" ematen dio Android 2.3 Gingerbread | Androidea\nGoogle Play Zerbitzuak "grazia kolpea" ematen dio Android 2.3 Gingerbread-i\nDagoeneko beren ekimenez egin izan ez balute, hemendik aurrera Android aplikazioen garatzaileek jada ezin dituzte Google Play zerbitzuak erabili Android 2.3 Gingerbread-ekin bateragarriak diren aplikazioetarako.\nGoogle dagoeneko iragarri zuen iazko urte amaieran 2017 hasieran gertatuko zela eta orain aste honetan funtzionatzen hasi diren Google Play Services 10.2 eguneratze oharrek berretsi egingo dutela Android 2.3 Gingerbread onartzen ez duen lehen bertsioa.\nGoogle Play Zerbitzuak aplikazioen garatzaileei software liburutegi multzo osoa eskaintzen die Android aplikazioei funtzionaltasuna gehitzeko.\n2010ean kaleratu zen Gingerbread sistema eragilearekin telefonoa erabiltzen ari diren pertsona gutxi horiek lasai egon daitezke. Mugimendu berri hau horrek ez du esan nahi telefonoak funtzionatzeari utziko dionik, baina instalatutako aplikazioak eguneratu egingo dira .\nAndroid Gingerbread-erako laguntza desagertzen den bitartean, Google Play Services 10.2-k zenbait gehitzen ditu garatzaileek beren aplikazioetan erabil ditzaketen funtzio berriak Androiderako. Adibidez, Google Fit Haien aplikazioetan, orain osasun datu gehiago kontrolatzeko eginbideak sar ditzakete, hala nola odol presioa, glukosa, oxigeno saturazioa, gorputzaren posizioa, gorputzaren tenperatura eta ugalketa osasun datuak. Fitxategia erabiltzen duten aplikazioak Google Maps orain zenbait eremutan estilo pertsonalizatuak sar ditzakete.\nGainera, Google-ren Login APIa Android jokoen garatzaileek erabil dezakete orain, aplikazio horietako zerbitzaria autentifikatzea errazagoa izan dadin. Iragarkien tresnetan ere hobekuntza ugari daude.\nAldaketa horietako gehienak aplikazioen garatzaileei soilik zuzenduta dauden arren, bistakoa da azkenean erabiltzaileek onura izango duten Android aplikazioetan hobekuntzak ahalbidetuko dituztela.\nArtikuluaren bide osoa: Androidea » Berri » Google Play Zerbitzuak "grazia kolpea" ematen dio Android 2.3 Gingerbread-i


Berriak – 3 orrialdea – Sare Herritarra\nGogorarazi nahi dugu transferentzia honi buruz hainbat urte daramatzagu hizketan, Autonomiaren Estatutuak dituen urteen adina.\nEzer baino lehen, gai honen inguruko balorazioa egiteko datuak falta zaizkigula adierazi nahi dugu, izan ere, ez dakigu zein izango den transferentziaren mamia eta beronen garapena, eta honek era zuzenean baldintzatuko ditu ekar ditzaken ondorioak. Izan ere, ezberdina da:\nA) Estatuaren espetxe-politika bera aplikatuz, beronen exekuzioaren gaineko transferentzia soilik izatea\nB) edota, Euskadiri bere espetxe-politika propioa garatzea ahalbidetuko dion transferentzia bat izatea.\nBigarren hori izanez gero, gaurko bileran adostutako, aurrerapausoa izan zitekeela uste dugu. Aldiz, Estatuaren espetxe-politika exekutatzea baldin bada adostutako, ez lituzke egoera honi aterabidea emateko bideak zabalduko.\nBestalde, euskal presoen kasuan, transferentzia hori Espetxe Zaintzako Epaitegietatik Euskal Audientzietara eraman beharko litzateke, Auzitegi Nazionalaren menpe egoteari utzita.


NTUSER.DAT: ZER DA FITXATEGI HAU? - WINDOWS - 2019\nNtuser.dat: zer da fitxategi hau?\nWindows 7 edo bere beste bertsioan ntuser.dat fitxategiaren helburua interesatzen bazaizu, baita fitxategi hau nola ezabatzea ere, artikulu honek galdera horiei erantzuten lagunduko die. Egia da, bere kentzeari dagokionez, ez da gehiegi lagunduko, ez baita beti posible, Windows-eko erabiltzaile bakarra balitz bezala, ntuser.dat ezabatzeak arazoak sor ditzake.\nWindowseko erabiltzaile profil bakoitzak ntuser.dat fitxategi bakar bati dagokio. Fitxategi honek sistemako datuak ditu, Windows-eko erabiltzaile bakoitzarentzako ezarpenak.\nZergatik behar dut ntuser.dat\nNtuser.dat fitxategia erregistro-fitxategia da. Beraz, erabiltzaile bakoitzarentzat ntuser.dat fitxategi berezia dago, erabiltzaile honen erregistroaren ezarpenak dituena. Windows-en erregistroa ezagutzen baduzu, bere bulegoa ere ezagutu beharko zenuke. HKEY_CURRENT_USER, erregistro-adar honen balioak zehaztutako fitxategian gordetzen dira.\nNtuser.dat fitxategia karpetako sistemako diskoan dago USERS / UserName eta, lehenespenez, ezkutuko fitxategia da. Hau da, ikusteko, ezkutuko eta sistemako fitxategiak bistaratu beharko dituzu Windows-en (Kontrol-panela - Karpeta aukerak).\nNola ezabatu ntuser.dat fitxategia Windows-en\nEz da fitxategi hau ezabatu beharrik. Honek erabiltzaile-ezarpenak eta hondatutako erabiltzaile-profila ezabatuko ditu. Windows ordenagailu batean hainbat erabiltzaile badira, beharrezkoak ez diren kontrolak panelean ezaba ditzakezu, baina ez duzu ntuser.dat zuzenean elkarreragiten. Hala ere, fitxategi hau ezabatu behar baduzu, sistemaren administratzailearen pribilegioak izan behar dituzu eta ntuser.dat ezabatzen den profil okerra idatzi beharko zenuke.\nKarpeta berean kokatutako ntuser.dat.log fitxategia ntuser.dat Windows-en berreskuratzeko informazioa du. Fitxategiari buruzko akatsen kasuan, sistema eragileak ntuser.dat erabiltzen du konpondu. Ntuser.dat fitxategiaren luzera .man-era aldatzen baduzu, erabiltzaile-profil bat sortuko da zein ezarpenetan ezin duzu aldaketak egin. Kasu honetan, saio bakoitzean, egindako ezarpen guztiak berrezarri eta itzuli dira ntuser.man izena aldatu zuten unean.\nBeldur naiz fitxategi horri buruz ezer gehiago gehitzeko, baina NTUSER.DAT Windowsen zer galdera dago, nik erantzun nion.


Hasi zuen fantasiazko film laburrak prestatzen! — Gaztezulo\nHasi zuen fantasiazko film laburrak prestatzen!\nHasi zuen fantasiazko film laburrak prestatzen! https://www.gaztezulo.eus/albisteak/hasi-zuen-fantasiazko-film-laburrak-prestatzen https://www.gaztezulo.eus/albisteak/hasi-zuen-fantasiazko-film-laburrak-prestatzen/@@download/image/fant_1387281617.jpg\nMaiatzaren 9tik 16ra bitarte egingo dute FANT Bilboko Zinemaldi Fantastikoaren 20. edizioa, eta jaialdiaren baitako film laburren lehiaketan parte hartuko duten lanak aurkezteko azken eguna martxoaren 15a izango da.\nBilboko Udalak antolatutako FANT Bilboko Zinemaldi Fantastikoak urteurren berezia izango du 2014koa, lehen aldiz antolatu zutenetik bi hamarkada igaroko baitira datorren maiatzean. Urtero bezala, epaimahaiak film labur hoberenaren eta euskal film labur hoberenaren sariak emateaz gain, Sekzio Ofizialean parte hartzen duten film luzeen artean onena aukeratuko du, baita genero fantastikoaren baitan lan handia egiten ari den pertsona edo erakundea ere, Fantrobia sariarekin omenduko duena. Halaber, ikusleek euskal film labur onenaren saria banatuko dute.\n2014an, gainera, Euskal Herriko Gidoilarien Elkartearen eta FAS Zine Klubaren ekimenez, sail ofizialeko film luzeen artean gidoirik hobenaren eta zuzendari berritzaileenaren sariak emango dituzte; eta Nontzeberri.com kultur atariak antolatzen duen Nontzefilmak lehiaketaz gain, Zinema eta Animaziozko Film Laburren lehiaketa berezia ere prestatuko dute aurtengoan.\nEsan bezala, beraz, maiatzaren 9tik 16ra izango da film horiek guztiak ikusi eta sariak banatzeko tartea; baina horren aurretik, lehiaketan parte hartuko duten lan laburrak aukeratu behar ditu antolakuntzak, eta jaialdiko programazio komitea jarriko dute lanean horretarako.\nKomitearen aurrean nork bere filma aurkezteko hemen aurkituko duzuen galdetegia bete beharko duzue lehenik, eta zuen filma Movibeta Festival atariaren bidez helarazi, lanaren esteka antolatzaileei bidalita.\nHalakorik egiteko aukerarik ez baduzue, filma bera euskarri fisikoa bidali beharko duzue martxoaren 15a baino lehen honako helbidera.\nFANT, Bilboko Zinemaldi Fantastikoa\nColon de Larreategui 37, 4. Eskubi\nJarri martxan zuen proiektuak!


Interneteko erabilera errazteko Pasaiako Udalak honako areto hauen barruan WIFI guneak zabaldu ditu:\nUdaletxea (Arizabalo Jauregia)\nPasaia Musikal (Andonaegi Jauregia)\nUdal WIFI sistemen bidez Interneteko sarbidearen erabilera irekia, librea, mugarik gabekoa eta doakoa da. WIFI duen edozein gailurekin egin daiteke, esaterako ordenagailu eramangarriak, telefonoak, edota antzekoak.\nSisteman sartzeko ez da inolako identifikaziorik eskatuko.\nSistema irekia denez gero, udalak ez du inolako zerbitzu teknikorik eskainiko, ezta laguntzarik ere. Halaber, ez du baliabide fisikorik eman edo utziko, adib. WIFI txartelik, inprimatzeko zerbitzurik, ordenagailu eramangarririk, edo antzekorik.\nUdalak sistemara konektatzen diren ekipoek deskargatzen duten datuen kopurua kontrolatuko du, baina inoiz ez edukiak. Sistemaren beste erabiltzaileen eskubideak babesteko, udalak neurriz kanpoko deskargak egiten dituzten ekipoak deskonektatuko ditu, eta baita sarrera eragotzi ere. Berdin jokatuko du gainerako erabiltzaileen jarduera oztopatu edota zelatatzen saiatzen direnekin.\nInterneteko sarbidea ezin da erabili jabetza intelektualari buruzko legediak babesten dituen fitxategi edo edukiak deskargatzeko. Ezin da erabili ezta ere eduki xenofobo edo arrazistak, iraingarriak, bereizgarriak edo baztergarriak ikusteko.\nEzin da sistema erabili ekintza edo jarduera ilegalak egiteko, edota indarreko legediaren kontra egiteko.\nAzkenik, ezingo da WIFI sarbidea erabili spam edo eskatu gabeko publizitatea bidaltzeko, eta oro har, ezin da behin eta berriz erabili jarduera profesionalak egiteko, edota etekin ekonomiko edo bestelakoak eskuratzeko jarduera edo ekintzak egiteko.\nSistemen erabileraren arabera eta sortu daitezkeen arazoei aurre egiteko, udalak arau hauek aldatzeko eskumena badu, aldez aurretik abisurik eman gabe.